Švietimo valdymo informacinės sistemos ir registrų ,skirtų mokslui ir studijoms, plėtojimas

Švietimo informacinių technologijų centras

ŠVIS tikslas – informacinių technologijų priemonėmis centralizuotai valdyti bei teikti duomenis ir informaciją, reikalingą švietimo subjektams analizuoti ir vertinti Lietuvos gyventojų užimtumo ir švietimo būklę įvairiais aspektais, prognozuoti švietimo kaitą, prognozuoti, pagrįstiems sprendimams priimti ir švietimo kokybę laiduojančiam valdymui vykdyti, oficialiajai statistikai tobulinti, rengti ir skleisti. Tačiau šiuo metu ŠVIS trūksta duomenų ir priemonių nacionalinės žmogiškųjų išteklių stebėsenos įgyvendinimui, duomenų analizei, nerealizuotos ŠVIS integracijos su žmogiškųjų išteklių stebėsenai duomenis teikiančiomis sistemomis, žmogiškųjų išteklių stebėsenos duomenų surinkimo procesas yra sudėtingas ir reikalauja daug žmogiškųjų išteklių, taip pat pastebima, kad visuomenė nėra pakankamai informuota apie pagrindinius išsilavinimo ir išvestinius rodiklius.
Keliami du pagrindiniai Projekto uždaviniai ir siekiami rezultatai. Pirmas uždavinys – modernizuoti ŠVIS, parengiant dokumentacijos atnaujinimą, sukuriant integracijas su kitomis IS ir registrais, vykdant ŠVIS atnaujinimo darbus, sukuriant viešąsias ir administracines paslaugas bei atnaujinant ŠVIS instrastruktūrą. Antras uždavinys – atnaujinti registrus, skirtus mokslui ir studijoms  (Studentų registrą, Pedagogų registrą bei Diplomų ir atestatų registrą).
Projekto tikslinės grupės išskirtos į du tipus – Pareiškėjo ir naudos gavėjų. Pagrindiniai Pareiškėjo poreikiai susideda iš efektyvesnių priemonių naudojimo, atliekant žmogiškųjų išteklių stebėseną ir plėtojant aukštojo mokslo stebėseną. Naudos gavėjų poreikiai apima tikslesnių duomenų, reikalingų švietimo kokybę laiduojančių veiklų atlikimui, gavimą ir analizę, Lietuvos gyventojų užimtumo analizavimą ir vertinimą, ateities tendencijų prognozavimą, duomenimis pagrįstų sprendimų priėmimą. Projektas prisidės prie tikslinių grupių identifikuotų problemų sprendimo ir poreikių realizavimo.

Projektas sudarys sąlygas tobulinti bus sudarytos sąlygos darnioms elektroninės paslaugoms plėtoti, sudarant galimybę visiems piliečiams gauti jiems reikalingą infomaciją. Projekto metu bus taikomos naujausios informacinės technologijos (pvz. „Debesų“ technologijos), tuo plėtojant žinių visuomenę.

Projekte bus užtikrinta vyrų ir moterų lygybė, nes dalyvauti projekto veiklose ir naudotis projekto rezultatais galės visi, lytis nebus laikoma kliūtimi ar privalumu.


Transeuropinio tinklo jungtis – Vilniaus vakarinio aplinkkelio III etapas

Vilniaus miesto savivaldybės administracija

Įgyvendinant projektą numatoma Vilniaus mieste nutiesti 4-6 eismo juostų jungtį nuo Ozo g. iki TEN-T tinklo kelio Vilnius-Panevėžys (Ukmergės g.). Planuojama nutiesti 5,38 km kelio, įrengti 6 automobilinius  ir vieną pėsčiųjų viaduką, triukšmą slopinančią sienutę,  lietaus nuotekų tinklus, gatvės apšvietimą, bei kliudančias kelio tiesimui dvi 110 kV elektros oro linijas rekonstruoti į kabelines.
Įgyvendinus Vilniaus vakarinio aplinkkelio III etapą eismo srautai iš Pašilaičių, Justiniškių, Buivydiškių ir Gineitiškių mikrorajonų bus nukreipti į Vilniaus aplinkkelį, o aplinkkelis pradės veikti kaip tranzitinė trasa, nukreipianti eismą iš centrinių Vilniaus gatvių į aplinkkelių sistemą.  Iš esmės pagerės transporto eismo sąlygos, sumažės grūstys, sutrumpės kelionės laikas, sumažės kelių transporto priemonių eksploatacinės sąnaudos, pagerės eismo sauga, sumažės oro tarša bei šiltnamio efektą sukeliančių dujų emisijos.

Sudarytos vienodos dalyvavimo projekte ir naudojimosi projekto rezultatais galimybės vyrams ir moterims bei bet kokios rasės ar etninės kilmės, religijos ar tikėjimo, amžiaus, negalios, seksualinės orientacijos atstovams.


Traukinio bortinės įrangos, kuri veiktų su RADIO BLOCK centro ir traukinio vientisumo įranga, sukūrimas

Akcinė bendrovė "Lietuvos geležinkeliai"

Projekto metu bus vykdomas Ikiprekybinis pirkimas, kur numatyti trys etapai:   I etapas. Koncepcijos sukūrimas ir patvirtinimas. Šiame etape nustatomas įrangos mokslinis bei techninis pagrindimas. Sukuriama koncepcija atitinkanti techninę specifikaciją.  Koncepcijoje numatyti įrangos techniniai parametrai, skirtingų komponentų sąveikos ir inžinieriniai tvirtinimo sprendimai bei aprašytas būsimas programinės įrangos funkcionalumas.   II etapas. Prototipo sukūrimas ir testavimas. Šiame etape sukuriamas įrangos prototipas atitinkantis techninę specifikaciją ir parengtas bandymams realiomis sąlygomis   III etapas. Bandomosios įrangos sukūrimas ir jos išbandymas realiomis sąlygomis. Šiame etape sukurtos traukinio borto įrangos bei programinės įrangos, užtikrinančios traukinio vientisumą ir veikiančios ETCS ir NVS šalyse naudojamose traukinių eismo valdymo ir saugos sistemose, išbandymas realiomis sąlygomis. Tikrinama ar surenkami visi planuoti duomenys, veikia eismo saugą užtikrinantys algoritmai, jų kokybė ir vientisumas, taip pat testuojama programinė įranga.Šiuo metu rinkoje identiškų produktų naujai kuriamam produktui nėra.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.


Į pagalbą jaunam verslui Švenčionių mieste

Švenčionių rajone verslo ūkio subjektų skaičius, tenkantis 1.000-iui gyventojų yra mažiausias tarp Vilniaus apskrities savivaldybių:  verslo ūkio subjektų skaičius rajone tenkantis 1.000-iui gyventojų sudarė 40 proc. šalies ir 30 proc. Vilniaus apskrities rodiklio.
Projekto tikslas – skatinti verslo plėtrą Švenčionių mieste ir  pagerinti gyventojų įsidarbinimo galimybes. Projekto tikslui pasiekti keliamas uždavinys – teikti pagalbą verslo pradžiai Švenčionių mieste. Uždavinio įgyvendinimui numatomos veiklos:
1.  mokymai aktualiais klausimais jauno verslo subjektams;
2.  jauno verslo subjektų konsulyavimas;
3. verslo pradžiai reikalingų priemonių suteikimas naudoti jauno verslo subjektams.
Bus suorganizuotos 6 mokymų sesijos po 2 dienas skirtos asmeninių ir verslumo gebėjimų ugdymui;
suteikta 700 valandų konsultacijų (metodinė pagalba mokesčių ir teisės klausimais, finansavimo šaltinių paieška, licencijavimas, atitiktis priešgaisrinės ir darbo saugos, sanitariniams ir kt. reikalams, klientų paieška);
šešiems jauno verslo subjektams suteiktos priemonės verslo pradžiai.

Projekte numatyti veiksmai, kurie turi teigiamą poveikį darnaus vystymosi principo įgyvendinimui socialinėje, ekonominėje ir teritorijų vystymo srityse: pagalba verslo pradžiai prisideda prie užimtumo didinimo, skurdo ir socialinės atskirties mažinimo, skatina teritorijos bei regiono vystymąsi socialiai ir ekonomiškai.

Projekto metu nenumatomos veiklos, turinčios neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams. Projekto metu bus sudarytos vienodos galimybės moterims ir vyrams dalyvauti projekto veiklose, projekto rezultatais galės vienodai naudotis tiek moterys, tiek vyrai, projektas nesuteiks pranašumų nei vienai iš lyčių  ar neigiamai neveiks moterų ar vyrų padėties. Bus užtikrintos galimybės dalyvauti projekto veiklose įvairaus amžiaus asmenims (skelbiama informacija šaltiniuose, kuriais naudojasi skirtingo amžiaus asmenys - tiek internete, tiek ir rajono spaudoje), skirtingos socialinės padėties asmenims – mokymų renginiai nemokami.


Spektrometrinio medžiagų ir elektroninių / molekulinių vyksmų charakterizavimo centras (SPECTROVERSUM)

Projekto investicijomis siekiama sudaryti sąlygas kurti mokslines žinias ir teikti aukšto mokslinio lygio paslaugas charakterizuojant medžiagas, skirtas šiuolaikinėms puslaidininkėms, nano-, bio- ir šviesos technologijoms, plačiame spektriniame intervale optinės ir masių spektroskopijos metodais. Projekto lėšomis bus išplėsta ir modernizuota VU ir FTMC Spectroversum infrastruktūra, esanti Saulėtekio al. 3, Vilniuje, taip pat sudarytos sąlygos prieigai prie aukšto lygio Europos mokslinių tyrimų infrastruktūros - Švedijos nacionalinės Sinchrotroninio spinduliavimo laboratorijos MAX IV.
Narystė MAX IV ir infrastruktūros modernizavimas bei plėtra turi poveikį įvairių mokslo sričių vystymui ir plėtotei, pavyzdžiui: laboratorinės medicinos specialistams - biologinių skysčių bei biologinių audinių kokybinei / kiekybinei analizei ir vėžio diagnostikai; chemikams - susintetintų medžiagų funkcinių savybių analizei, inžinerijos specialistams – taikomųjų savybių tyrimams; biochemikams - molekuliniame lygmenyje nustatant biocheminių procesų mechanizmus ir biomolekulių struktūrą; pulmonologams - iškvėptų organinių junginių izotopinei analizei ir kt. Infrastruktūros modernizavimas ir plėtra atvers galimybę tirti sparčius difuzinius procesus organiniuose ir hibridiniuose dariniuose, kurie naudojami konstruojant fotovoltinius elementus ir jutiklius. Atsiras galimybė tirti biomolekulių struktūrinius kitimus. Planuojama ženkliai modernizuoti virpesinės spektroskopijos įrangą, praplečiant tinkamų tyrimams bandinių įvairovę, registruojamų dažnių sritį bei bandinio temperatūrų intervalą. Numatoma prie vartotojo priartinti unikalią greitintuvo masių spektrometro įrangą, įsigyjant priedus, kurie ženkliai pagreitins bandinių paruošimą.


NAUJŲ PAŽANGIŲJŲ SKIRSTYMO SISTEMŲ ĮRENGIMAS, SIEKIANT UŽTIKRINTI SAUGUMĄ IR PATIKIMUMĄ (II ETAPAS)

Projekto tikslas - naujų pažangių skirstymo sistemų įrengimas, kurios didina gamtinių dujų skirstymo sistemos saugumą ir patikimumą, nepertraukiamą gamtinių dujų skirstymą gamtinių dujų skirstymo sistemos naudotojams.
Projekto uždavinys – įrengti naują pažangią gamtinių dujų skirstymo sistemą įdiegiant nuotolinio techninių parametrų surinkimo įrenginius.
Numatyta veikla – Naujų skirstomųjų dujotiekių statyba, prijungimas prie esamu skirstomųjų dujotiekių ir pažangiųjų technologijų diegimas.

Gamtinių dujų skirstymo sistemos patikimumo ir saugumo užtikrinimas – neišvengiamas procesas šiuolaikiniame dujų sektoriaus vystymosi procese.
Pastatant naują skirstomąjį dujotiekį ir sujungiant su esamu skirstomuoju dujotiekiu būtų sumažintas gamtinių dujų nutraukimų skaičius vartotojams dėl skirstymo sistemos avarijų, sutrikimų (gedimų) bei sistemos rekonstravimo ar remonto atvejais, užtikrintas nenutrūkstamas ir patikimas gamtinių dujų skirstymo vartotojų sistemoms su nepertraukiamu gamybos ciklu, užtikrinti sutartyse su sistemos naudotojais numatyti dujų slėgio parametrai.
Įrengus nuotolinio duomenų surinkimo ir valdymo sistemas, atsirastų galimybė kontroliuoti, rinkti ir analizuoti duomenis. Visa tai prisidėtų prie didesnio bendros gamtinių dujų skirstomo sistemos patikimumo, užtikrinant geresnės kokybės paslaugą galutiniams vartotojams, kurie yra skirstomi į buitinius ir nebuitinius.
Projekto įgyvendinimas turėtų teigiamos įtakos Vilniaus, Kauno, Klaipėdos, Panevėžio ir Šiaulių elektros ir dujų skirstymo sistemos regionų galutinių vartotojų pagrindiniams poreikiams – gauti patikimą ir saugią paslaugą.

rojektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinės darnaus vystymosi strategijoje aprašytų ilgalaikių energetikos tikslų, jų uždavinių, ir Lietuvos Respublikos teisės aktuose nurodytų aplinkosaugos reikalavimų, vadovaujamasi statybos techniniais reglamentais ir kitais teisės aktais, nustatančiais kaip pritaikyti kuriamą infrastruktūrą žmonių gerovei.
Projektas prisideda prie saugaus ir patikimo dujų skirstymo vartotojams užtikrinimo, panaudojant naujausias pažangias technologijas, tobulinant sistemos įrenginių funkcijas ir veikimo principus. Taikomos priemonės nedaro neigiamos įtakos aplinkos kokybei ir racionaliam gamtos išteklių naudojimui, prisideda prie klimato kaitos mažinimo. Įgyvendinus Projekte numatytas veiklas, pagerėja avarijų ir sutrikimų prevencija, mažinami išmetimai į atmosferą.

Klaipėdos raj.,Kauno raj.,Kėdainių raj.,Klaipėdos miesto,Kauno miesto,Vilniaus miesto,Alytaus miesto,Palangos miesto,Panevėžio raj.,Šiaulių raj.


Konteinerinės atliekų surinkimo sistemos tobulinimas ir vystymas Kupiškio rajone

Kupiškio rajono savivaldybės administracija

Pagrindinė problema, kurią siekiama spręsti projektu, tai nepakankamas Kupiškio rajono savivaldybės atliekų surinkimo pajėgumas ir neišplėtotas atliekų rūšiavimas rajone. Šiuo metu Kupiškio rajono savivaldybėje nėra įrengtų konteinerinių aikštelių sodų bendrijose bei prie garažų bendrijų, taip pat, ne visose teritorijose užtikrinama, kad gyventojams iki konteinerinės aikštelės atstumas būtų iki 150 metrų, dėl šių priežasčių būtina numatyti naujų aikštelių įrengimą. Siekiant užtikrinti antrinių žaliavų surinkimą, būtinas 6 esamų konteinerinių aikštelių atnaujinimas, kuris apimtų aikštelių rekonstrukciją ir naujų konteinerių, tame tarpe, skirtų antrinių žaliavų surinkimui, įrengimą/pastatymą. Numatoma, kad pagal teritorijos bendrojo plano ir privažiuojamųjų kelių apribojimus, Kupiškio rajono savivaldybėje bus įrengiamos tik antžeminės aikštelės bei pagal minėtus apribojimus numatytos antžeminių aikštelių vietos.
Projekto metu siekiant padidinti atliekų surinkimo pajėgumus rajone numatoma įrengti ir atnaujinti antžemines aikšteles, kartu įsigyjant reikalingus konteinerius bei vykdyti visuomenės informavimą atliekų prevencijos ir tvarkymo klausimais. Planuojama, kad tai sudarys sąlygas ne tik tinkamai teikti atliekų tvarkymo savivaldybėje paslaugą, bet kartu leis padidinti surenkamų antrinių žaliavų kiekį bei sukurs/pagerins atskiro komunalinio atliekų surinkimo pajėgumus iki 1013,69 t. Numatoma įrengti/rekonstruoti iš viso 58 antžeminių konteinerinių aikštelių Kupiškio rajono savivaldybėje, ir jose bendrai pastatyti 321 naujus konteinerius. Projekto įgyvendinimo metu numatytas Kupiškio rajono savivaldybės visuomenės informavimo atliekų prevencijos ir tvarkymo klausimais priemonės organizavimas ir vykdymas 2017 m. birželio 1 d.–2018 m. rugsėjo 30 d. laikotarpiu.


Lietuvos darbo birža prie Socialinės apsaugos ir darbo ministerijos

Projektas “Įgyk paklausią profesiją“ bus įgyvendinimas kartu su 10 partnerių - teritorinių darbo biržų. Projekto metu bus įgyvendinama bedarbių, išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, kvalifikacijos įgijimo ir kompetencijų tobulinimo veikla, kuri sieks šio fizinio rodiklio:
1. Registruoti teritorinėse darbo biržose bedarbiai, išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, įtraukti į profesinį mokymą. Numatoma, kad 3.000 registruotų teritorinėse darbo biržose bedarbių,  išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, bus įtraukti į profesinį mokymą.
Projektas “Įgyk paklausią profesiją“ sieks šio produkto rodiklio:
1. Bedarbiai, įskaitant ilgalaikius bedarbius, dalyvavę ESF veiklose – 3.000.
Projektas “Įgyk paklausią profesiją“ sieks šių rezultatų rodiklių:
1.Dalyviai, kurie baigę dalyvauti ESF veiklose įgijo kvalifikaciją,- 95 procentai arba 2.850.
2.Dalyviai, kurie baigę dalyvauti ESF veiklose pradėjo dirbti, įskaitant savarankišką darbą, - 40 procentų arba 1.200.
Bedarbiai profesinio mokymo metu galės įgyti ar (ir) patobulinti turimas profesines kvalifikacijas ir kompetencijas, jeigu tai reikalinga įsidarbinti laisvose darbo vietose ar pradėti dirbti savarankiškai.
Lietuvos darbo biržos parengtas projektas „Įgyk paklausią profesiją“ prisidės prie darbo rinkos paklausos ir pasiūlos suderinamumo, spartins nedirbančių asmenų įsitvirtinimą darbo rinkoje.


Mažeikių rajono savivaldybės administracija

Viekšnių miesto, Mažeikių rajone, demografinės tendencijos yra nepalankios ekonominės veiklos plėtrai. Projektu siekiama pagerinti gyvenamąją ir bendruomeninę aplinką Viekšnių mieste, didinant jos patrauklumą gyventojams. Projekte planuojama veikla - viešųjų Viekšnių miesto erdvių atnaujinimas, pritaikant jas bendruomenės kasdieniams poreikiams, poilsiui ir laisvalaikiui. Projekto metu Viekšnių mieste bus tvarkomos intensyviausiai gyventojų naudojamų gatvių atkarpos, įrengiami šaligatviai ir apšvietimas, tvarkomi viešųjų erdvių želdynai, įrengiant pėsčiųjų takus ir mažosios architektūros elementus, įrengiama turgavietė, griaunamas nereikalingas pastatas ir tvarkoma teritorija. Įgyvendinus projektą bus pagerinta Viekšnių miesto gyvenamoji aplinka ir bendruomeninė infrastruktūra.

Aplinkosaugos srityje – projekto investicijomis bus mažinamas neigiamas poveikis aplinkai ir tausojami gamtiniai ištekliai, nes bus regeneruojama apleista teritorija prie Ventos upės, atgaivinama esama infrastruktūra, sutvarkant želdynus. Socialinėje srityje – sutvarkytose viešose erdvėse bus užtikrintos galimybės lankytis bet visiems asmenims, įskaitant tuos, kurie yra jautresni socialiniams ir ekonominiams iššūkiams ir rizikoms bei turi mažiau išteklių su jais sėkmingai susidoroti – neįgaliesiems, vienišoms mamoms, priešpensinio ir pensinio amžiaus žmonėms, kvalifikacijos neturintiems jaunuoliams, tautinių mažumų atstovams ir pan.
Projekto metu bus investuojama į 6 prioritetines sritis, projekto investicijos nėra koncentruojamos tik į vieną prioritetinę sritį, nei vienos projekto prioritetinės srities išlaidos nesudaro daugiau nei 50 proc. visų projekto išlaidų.


PE PLĖVELĖS ATLIEKŲ PLOVIMO ULTRAGARSINIO REAKTORIAUS SUKŪRIMAS

UAB "Turto valdymas LT" kartu su partneriu UAB „Proftools“ planuoja įgyvendinti polietileno (PE) atliekų plovimo ultragarsu reaktoriaus sukūrimo projektą.  Šiuo projektu siekiama padidinti įmonės inovacinį potencialą ir tuo pačiu sudaryti sąlygas tolimesnei plėtrai, investuojant į inovaciniams gaminiams – eko-inovatyviems polimerų valymo (plovimo) įrenginiams – kurti reikalingus mokslinius tyrimus ir eksperimentinės plėtros (MTEP) darbus. Planuojama sukurti visiškai naują rinkoje technologiją, kurios išskirtinumas- ultragarsinis plovimas bus pritaikytas „srautiniame“ judėjime, t. y. nepertraukiamoje gamybos linijoje ir judančiame vandenyje. Kuriami nauji polimerų paviršiaus valymo įrenginiai pasižymės geresniais kiekybiniais ir kokybiniais parametrais nei šiuo metu esantys rinkoje. Projekto tikslai: a) numatoma įsigyti reikalingą įrangą sukurti srautinio atliekų plovimo ultragarsu reaktorių; b) sukurti srautinio PE plėvelės plovimo ultragarsu modulį; c) sukurti kavitacija paveiktos PE plėvelės atskyrimo modulį; d) sukurti kavitacijos rezultate pašalinto purvo surinkimo modulį. Įgyvendinus projekto keliamus tikslus ir uždavinius bus padidintas verslo inovacinis potencialas ir sukurtas naujas produktas rinkai, kuris leis įmonėms didinti konkurencingumą, efektyvumą ir našumą gamyboje bei tausoti išteklius.  Įgyvendintas projektas suburs ekspertų komandą ne tik iš privataus sektoriaus, bet ir mokslo įstaigų, toks bendradarbiavimas bus efektyvesnis kuriant inovacijas ir jas plėtojant. Projektas prisidės prie darnaus vystymosi koncepto įgyvendinimo, saugant gamtinius išteklius, bei sustiprins  atliekų perdirbimo pramonės Lietuvoje ir Europoje inovacinius gebėjimus, skatins žiedinę ekonomiką bei aukštesnės pridedamosios vertės produkcijos gamybą.


Vietinio susisiekimo viešojo transporto priemonių parko atnaujinimas Radviliškio rajono savivaldybėje

Radviliškio rajono savivaldybės administracija

Projekto įgyvendinimo metu vykdoma viena veikla - ekologiškų transporto priemonių įsigijimas. Siekiamas rezultatas - aukštesnės kokybės viešojo trasporto paslaugų teikimas. Numatomas tiesioginis poveikis projekto įgyvendinimo teritorijai:
1. Įsigytos transporto priemonės bus pritaikytos judėjimo negalią turintiems asmenims. Dėl šios priežasties išaugs socialiai pažeidžiamos grupės judrumas, o tuo pačiu ir socialinė įtrauktis, sumažės socialinė atskirtis. 2. Naujų ekologiškų transporto priemonių dėka bus sudarytos komfortiškos keliavimo sąlygos, dėl ko bus sudaryta papildoma paskata gyventojams rinktis mažiau aplinką teršiantį, ekologišką transportą. Dėl atnaujinto viešojo transporto parko išaugs ir keliaujančių viešuoju transportu skaičius.

Projekto metu numatoma įsigyti ekologiškas viešojo transporto priemones - autobusus, varomus CNG, todėl šios transporto priemonės neteršia aplinkos. Naujų transporto priemonių įsigijimas prisidės prie viešosios paslaugos kokybės pagerinimo, kelionė taps komfortiškesnė, užtruks mažiau laiko, o tai turės teigiamos įtakos skatinant gyventojus labiau naudotis viešuoju transportu,  o ne nuosavais automobiliais. Dėl šių priežasčių bus mažinama oro tarša.

Nėra jokių projekto apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Dalyvauti projekte ir projekto rezultatais naudotis lygiomis teisėmis galės visi projekto pareiškėjo ir projekto partnerio darbuotojai bei visi viešojo transporto paslaugų vartotojai, nepriklausomai nuo jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos.
Įsigytos transporto priemonės atitiks universalaus dizaino principus, nes šiomis transporto priemonėmis galės naudotis visi: vaikai, suaugusieji, vyrai, moterys, senyvo amžiaus, negalią turintieji, įvairių tautybių ir kitų skirtumų žmonės, t. y. įsigytos viešojo transporto priemonės atitiks visų visuomenės grupių poreikius.


Tradicinė religinė bendruomenė ar bendrija

Projektu "Kompleksinės pagalbos teikimas teistiems ir iš įkalinimo įstaigų išėjusiems asmenims, siekiant sėkmingos jų integracijos į visuomenę" siekiama teikiant kompleksinę pagalbą, prisidėti prie teistų ir iš įkalinimo įstaigų išėjusių asmenų sėkmingos integracijos į visuomenę.
Šiam tikslui įgyvendinti numatyti du uždaviniai:
1. Paruošti tikslinės grupės narius išėjimui iš įkalinimo įstaigos;
2. Suteikti išėjusiems iš įkalinimo įstaigų asmenims reikalingą pagalbą integruojantis į visuomenę
Projekto veiklose dalyvaus ne mažiau 50 asmenų. Parengimo laisvei konsultacijas gaus ne mažiau kaip 35 kalintys asmenys, kuriems iki bausmės pabaigos likę ne daugiau nei 24 mėnesiai. Ne mažiau 15 išėjusių iš įkalinimo įstaigų asmenų Laikinųjų namų gyventojų) gaus atvejo vadybos metodu grįstas paslaugas.


Lietaus nuotekų tinklų įrengimas Kauno laisvojoje ekonominėje zonoje

Kauno rajono savivaldybės administracija

Teikiamas projektas skirtas prisidėti prie šios pagrindinės problemos sprendimo – Didėjant investicijoms ir vystant infrastruktūrą, Kauno LEZ teritorijoje mažėja žalių plotų ir daugėja gamybinės paskirties statinių dėl kurių auga lietaus nuotekų kiekis, patenkantis į šiuo metu veikiančią lietaus nuotekų surinkimo sistemą. Šios sistemos pajėgumai jau yra išsemti ir siekiant toliau plėtoti Kauno LEZ, pritraukti naujus investuotojus ir užtikrinti jiems būtinas sąlygas, nedelsiant yra reikalinga lietaus nuotekų sistemos modernizacija.
Projekto tikslas – išplėsti Kauno LEZ inžinerinių tinklų infrastruktūrą, būtiną tiesioginių užsienio investicijų pritraukimui sumanios specializacijos srityse.
Įgyvendinant Projektą, bus investuojama į Kauno LEZ, kuriame užsienio įmonės vykdys MTEPI veiklas, inžinerinius tinklus. Bus rekonstruota ir įrengta magistralinė lietaus nuotekų kanalizacija. Projekto įgyvendinimo metu  numatoma įrengti apie 2 740 metrų magistralinį lietaus nuotekų kolektorių nuo Kauno LEZ teritorijoje esančio melioracijos griovio persipylimo taško iki Ramučių gyvenvietės Centrinėje g. esančio taško, rekonstruoti melioracijos griovį sutvirtinant jo šlaitus.).


Specialiosios pedagogikos ir psichologijos centras

Projekto ,,Mokinių gebėjimų  atskleidimo ir jų ugdymo sistemos plėtra" tikslas -  įgalinti psichologus ir mokytojus pažinti mokinio gebėjimus ir parinkti jiems tinkamą formalųjį ir neformalųjį ugdymą.
Kiekviena šalies mokykla turės galimybę įsijungti į veiklas, kuriose mokytojai ir psichologai dalyvaus vaikų gabumų atpažinime ir paieškoje, išmoks pritaikyti jiems ugdymo turinį pamokoje, patys tą turinį kurti, taip pat parinkti šiem svaikams neformalųjį ugdymą. Projekto metu bus organizuojami mokymai, konsultacijos, kuriamas bendadarbiaujančių mokyklų tinklas.
Mokiniai, susidomėję konkrečia mokslo sritimi turės galimybę atlikti tiriamąjį darbą mobilioje ar stacionarioje JT laboratorijose ir tęsti savo idėjų realizavimą, gaunant reikiamą specialistų pagalbą. Projekto metu atliktų mokinių tiriamųjų darbų aprašai ir mokslinė metodinė medžiaga padės Lietuvos mokiniams ieškant tyrimų temų, planuojant bei tobulinant metodikas brandos darbams. Planuojamų  Projekto veiklų įgyvendinimas reikšmingai išplėtos gamtos mokslų ir technologijų populiarinimą tarp mokinių ir jaunimo.
Siekiama projekto pabaigoje sukurti prielaidas tvariai mokinių gebėjimo atpažinimo ir jų ugdymo kokybės gerinimo sistemai Lietuvoje.

Projekto metu bus užtikrintas PFSA 23 punkte numatytas reikalavimas - į mokytojų ir kitų specialistų kvalifikacijos tobulinimo mokymus bus įtrauktos lyčių lygybės ir nediskriminavimo temos.


Projektas “Ilgalaikių bedarbių įdarbinimo rėmimas“ bus įgyvendinimas kartu su 10 partnerių - teritorinių darbo biržų. Projekto metu bus įgyvendinama teritorinėse darbo biržose registruotų ilgalaikių bedarbių ir ilgą laiką nedirbusių, t.y. iki įsiregistravimo teritorinėje darbo biržoje nedirbusių 2 metus ir ilgiau, asmenų kvalifikacijos įgijimo, kompetencijų tobulinimo, trūkstamų darbo įgūdžių įgijimo ir integravimo į darbo rinką didinimo veiklos, kurios sieks šių fizinių rodiklių:
1. Numatoma, kad 4.660 asmenų bus įtraukta į profesinį mokymą ir neformalų švietimą.
2. Numatoma, kad 1.500  asmenų bus įtraukta  į darbo įgūdžių įgijimo rėmimą.
3. Numatoma, kad 4.000  asmenų bus įtraukta  į įdarbinimą subsidijuojant.
4. Numatoma, kad 600 asmenų bus įtraukti į bedarbių teritorinio judumo rėmimą.
Projektas “Ilgalaikių bedarbių įdarbinimo rėmimas“ sieks šių produkto rodiklių:
1. Bedarbiai, įskaitant ilgalaikius bedarbius, dalyvavę ESF veiklose – 10.760.
2. Ilgalaikiai bedarbiai, dalyvavę ESF veiklose – 4.500.
Projektas “Ilgalaikių bedarbių įdarbinimo rėmimas“ sieks šių rezultato rodiklių:
1. Dalyviai, kurie baigę dalyvauti ESF veiklose įgijo kvalifikaciją,- 42 proc. arba 4.520.
2. Dalyviai, kurie baigę dalyvauti ESF veiklose pradėjo dirbti, įskaitant savarankišką darbą, - 35 proc. arba 3.766.
Bedarbiai PM ir neformalaus švietimo metu galės įgyti ar (ir) patobulinti turimas profesines kvalifikacijas ir kompetencijas. DĮĮR padės įtvirtinti įgytas profesines žinias tiesiogiai darbo vietoje.  Projekto dalyviai, ĮS, galės įsitvirtinti darbo rinkoje arba įsidarbinti. BTJ rėmimas paskatins bedarbius įsidarbinti darbo vietose, nutolusiose nuo jų gyvenamosios vietos kai teritorinė darbo birža negali pasiūlyti bedarbiams tinkamo darbo. „Ilgalaikių bedarbių įdarbinimo rėmimas“ projektas prisidės prie darbo rinkos paklausos ir pasiūlos suderinamumo (toliau žr. priedą Nr.1.).


Lietuvos Respublikos aplinkos ministerija

Žmogus – neatsiejama gamtos dalis, tačiau dabartinė veikla, besivystančios technologijos keičia aplinką – daugėja stichinių nelaimių, nyksta augalai, gyvūnai, plonėja ozono sluoksnis, sparčiai senka gamtiniai ištekliai. Kiekvienas žmogus turi susimąstyti apie aplinkai daromą žalą ir griebtis kokių nors veiksmų, todėl pirmiausia jis turi būti gerai informuotas. Projekto esmė – Lietuvos gyventojų informuotumo didinimas, kurio bus siekiama įgyvendinant visuomenės informavimo ir švietimo aplinkos klausimais priemones – informacija apie aplinką bus skleidžiama nacionalinėje televizijoje, internetiniuose naujienų portaluose, socialinė reklama rodoma transporte, lauke ir kine, išleistas leidinys ir sukurta elektroninė knygų biblioteka. Veiklos suplanuotos remiantis visuomenės nuomonės tyrimų duomenimis bei rekomendacijomis komunikacijai siekiant didinti gyventojų informuotumą apie aplinką, didinti tausią vartojimo kultūrą, skatinti aplinkai draugišką elgseną.


„Baltijos vizualinis identitetas“  sovietiniame pramoniniame dizaine

Šio tyrimo tikslas - išanalizavus „Baltijos vizualinio identiteto“ („Baltijos stiliaus“) sovietinio pramoninio dizaino ekonomikoje „prigimtinį“, nustatyti jo vystymosi veiksnius ir ypatybes. Šis tyrimas padės geriau suprasti buvusio socialistinio/komunistinio bloko veikimą ne tik pramoninio dizaino srityje, bet ir dabartinę post-socialistinio pasaulio ekonomiką. Tyrimo studija apie istorinius procesus ekonomikos, politikos ir kultūros srityse gali įtakoti diskusiją apie regioninį Baltijos bendradarbiavimo strategijos dizaino srityje vystymą ir visuomenės švietimą, atskleidžiant kultūros ekonomikos reikšmę. Be to, tai svarbu, norint tinkamai plėtoti Baltijos pramoninio dizaino kultūrą ir geriau valdyti jo paveldą, kuris susijęs su Europos tautų vykdyta  ekonomikos politika. Atliekant tyrimą vykdanti mokslininkė pakels savo mokslines kompetencijos ir bendruosius gebėjimus.


Kuriame socialinę gerovę regėjimo neįgaliųjų namuose

Viešoji įstaiga LASS RESPUBLIKINIS CENTRAS

Visais laikotarpiais, įvairiose visuomenėse ir nepaisant didžiulio medicinos progreso, žmonių, turinčių regėjimo negalią, egzistuos visada. Regos ydų paplitimas didėja visose amžiaus grupėse ne tik Lietuvoje, bet ir visame pasaulyje, todėl projekte bendradarbiaujančių  organizacijų tikslas- stiprinti regos neįgaliųjų organizacijų bendradarbiavimą keliant narių kompetencijas ir tobulinant jų įgūdžius teikti sveikatos priežiūros, pagalbos paslaugas namuose regos neįgaliesiems.
Projekto tikslinė grupė 245 projekto organizacijų nariai, kurie dalyvaudami mokymuose pakels kompetencijas,įgis žinių, susiformuos įgūdžius teikti kokybiškas sveikatos priežiūros paslaugas ir užtikrins jų prieinamumą regos neįgaliųjų namuose.  Kartu su VšĮ LASS RC bendradarbiauti šviečiant narius apsijungė Regionų aklųjų centrai.
Organizacijų nariai turi būti  šviečiami ir mokomi sistemingai, o mokymų turinys  turi apimti sociologijos, medicinos, o ypač psichologijos ir pedagogikos  aspektus. Šiame projekte suplanuoti mokymai nariams būtini tam, kad  nariai mokėtų atpažinti simptomus, bylojančius apie pavojingas akių ligas ar gresiantį apakimą, žinoti, kaip jaučiasi regėjimo netekęs žmogus, mokėti pagelbėti kasdieniame gyvenime neregiui būti saugiam. Projekto tikslas atitinka  Pirmąjį  Nacionalinės neįgaliųjų socialinės integracijos 2013–2019 m. programos tikslą– užtikrinti neįgaliųjų specialiųjų poreikių tenkinimą teikiant socialinės integracijos paslaugas (socialinės apsaugos, sveikatos priežiūros, švietimo srityse).
Projektas prisideda prie Sveikatos netolygumų mažinimo Lietuvoje 2014–2023 m. veiksmų plano ir Lietuvos sveikatos 2014–2025 m. programos tikslų įgyvendinimo. Projekto veiklos remia programos tikslus: kurti saugesnę socialinę aplinką, mažinti sveikatos netolygumus ir socialinę atskirtį, formuoti šalies piliečių sveiką gyvenseną ir jos kultūrą, sukurti sveikatai palankią gyvenamąją aplinką bei užtikrinti kokybiškesnę ir sveikatos priežiūrą regos neįgaliems.

Projekte nėra veiksmų, galinčių daryti neigiamą poveikį darnaus vystymosi principo įgyvendinimui. Projekte nenumatyti veiksmai, galintys daryti neigiamą poveikį aplinkai, socialinėje, ekonomikos, regionų vystymo, informacinės visuomenės ir žinių srityse. Projektas prisideda prie darnaus vystymosi politikos ekonominio ir socialinio aspektų. Projekto metu atliktos investicijos ir projekto rezultatai  paskatins įmonės apyvartos ir darbo našumo augimą bei prisidės prie  Nacionalinės darnaus vystymo strategijos 19.13 punkte numatyto mokslo ir žinių bei technologinės pažangos principo įgyvendinimo.

Projektas yra parengtas ir bus įgyvendinamas taip, kad užtikrintų lyčių lygybę ir nediskriminavimą. Sudarytos vienodos dalyvavimo projekte ir naudojimosi projekto rezultatais galimybės vyrams ir moterims. Sprojekto metu vykdomose veiklose galės dalyvauti bet kurios rasės ar etninės kilmės, religijos ar tikėjimo, amžiaus, negalios, seksualinės orientacijos asmenys.


Mokyklų darbuotojų, koordinuojančių informacinių ir komunikacinių technologijų veiklą, kompetencijos tobulinimas

Ugdymo institucijos, gerindamos ugdymo pasiekimus, dažnai renkasi taikyti naujausias informacines ir komunikacines technologijas (toliau - IKT). Tačiau tinkami rezultatai pasiekiami ne visada, tai  lemia organizacijos tinkamas pasirengimas, jos darbuotojų gebėjimai  veiksmingai taikyti skaitmenines technologijas.
Europos Komisijos Jungtinių tyrimų centras siūlo mokykloms naudoti skaitmeninę kompetenciją turinčių švietimo organizacijų metmenis („DigCompOrg“, https://ec.europa.eu/jrc/en/digcomporg/framework), siekiant įsivertinti ir tinkamai susiplanuoti  IKT taikymą mokyklose.  Šie metmenys atskleidžia poreikį kompetentingų mokyklų darbuotojų, diegiančių IKT institucijose. Dar 2000 metais IKT diegimo švietime strategijoje buvo konstatuota, kad mokyklose būtinai turi atsirasti darbuotojai (IKT koordinatoriai), koordinuojantys informacinių ir komunikacinių technologijų  diegimą, efektyvų naudojimą. Tyrimų duomenys rodo, kad daugelyje mokyklų neformalūs IKT koordinatoriai yra (2012 m. tyrimo „Mokyklų tyrimas: informacinės ir komunikacinės technologijos švietime“ duomenimis, IKT koordinatoriaus neturi apie 400 mokyklų), tačiau nevyksta tokių darbuotojų kompetencijų tobulinimas (2015 m. EUN atlikto tyrimo „The school IT administrator“ duomenys).

Siekiant efektyviau diegti IKT mokyklose, šiuo projektu planuojama padėti mokyklos darbuotojams, koordinuojantiems IKT diegimą, tobulinti savo kompetencijas. Tuo tikslu planuojami du uždaviniai: parengti atitinkamų kompetencijų tobulinimui programą (modelį) bei organizuoti reikalingaus kompetencijų tobulinimo veiklas. Veiklose planuojama parengti inovatyvią ir šiuolaikišką mokymo kurso medžiagą, adaptuojant „DigCompOrg“ metmenų įsivertinimo įrankį, bei organizuoti plataus masto (780 darbuotojų) mokymų programų įgyvendinimą ir sklaidą.

Projektas sudarys sąlygas tobulinti mokyklų darbuotojų, koordinuojančių IKT diegimą, kompetencijas. Taip pat bus sudarytos sąlygos darnioms elektroninėms paslaugoms plėtoti, sudarant galimybę visiems piliečiams taikant šiuolaikines technologijas plėtoti kompetencijas. Projekto metu bus taikomos naujausios informacinės technologijos (pvz. „Debesų“), tai prisidės plėtojant žinių visuomenę.

Projekte bus užtikrinta vyrų ir moterų lygybė, nes dalyvauti projekto veiklose ir naudotis projekto rezultatais gali visi, lytis nebus laikoma kliūtimi ar privalumais.


Tauragės rajono savivaldybės visuomenės sveikatos biuras

Projekto tikslas – formuoti Tauragės rajono gyventojų sveikos gyvensenos vertybines nuostatas ir didinti jų sveikatos raštingumo lygį. Bus įgyvendinamos fiziniam vaikų ir vyresnio amžiaus asmenų aktyvumui didinti skirtos priemonės (kineziterapijos, jogos, šokių užsiėmimai, šiaurietiško ėjimo treniruotės, fizinio aktyvumo užsiėmimai/renginiai). Didelis dėmesys skiriamas sveikos gyvensenos nuostatų ugdymui, sveikatos raštingumui didinti. Vaikams iki 18 m. ir veresnio amžiaus asmenims bus organizuojami informaciniai, šviečiamieji renginiai (paskaitos, seminarai, mokymai, diskusijos, konferencijos ir kt.) asmens higienos, ligų prevencijos, sveikos mitybos ir nutukimo, psichoaktyvių medžiagų vartojimo prevencijos, lytiškumo ugdymo, lyčių lygybės, psichikos sveikatos stiprinimo temomis. Sveikai gyvensenai ugdyti numatomi praktiniai pirmos pagalbos mokymai, mokymai, skirti griuvimų prevencijai, įvairūs patyriminiai, psichoterapiniai užsiėmimai. Veiklų vykdymui numatoma įsigyti mokomąsias priemones ir sveikatinimo, veiklų organizavimui skirtą kompiuterinę įrangą.

Projekte nenumatyti veiksniai, kurie turėtų neigiamą poveikį aplinkosaugos srityje. Projekto metu bus naudojamos sertifikuotos ir visus aplinkosauginius reikalavimus atitinkantys įrenginiai, įranga ar medžiagos, todėl aplinkosauginiu požiūriu poveikis aplinkai bus minimalus.
Projekto veikla neturi apribojimų, darančių neigiamą įtaką socialinėje srityje – projekto rezultatais galės naudotis įvairių amžiaus grupių ir interesų asmenys.
Projekto veiklos neturi apribojimų, darančių neigiamą įtaką ekonomikos srityje – projektas prisideda prie Tauragės rajono savivaldybės strateginių tikslų sveikatos srityje įgyvendinimo, o projekto rezultate susiformavę gyventojų sveikatos raštingumo įgūdžiai sudaro prielaidas mažinti sveikatos sutrikimų sukeltas pasekmes.

Projektas atitinka moterų ir vyrų lygybės ir nediskriminavimo principus, reglamentuotus LR lygių galimybių įstatyme: projekte nėra numatyta apribojimų, kurie turėtų neigiamą poveikį moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinimui. Projekto rezultatais vienodai galės naudotis įvairių amžiaus grupių ir interesų asmenys - vyrai ir moterys. Vykdant mokymus vaikams iki 18 m. psichikos sveikatos stiprinimo temomis bus įtrauktos temos apie lyčių lygybę ir nediskriminavimą. Sveikatos renginiuose, mokymuose, praktiniuose užsiėmimuose galės dalyvauti ir judėjimo negalią turintys asmenys - veiklos bus organizuojamos tikslinėms grupėms pritaikytose patalpose. Projekto medžiaga prireikus bus pritaikyta regos ar kitą negalią turintiems asmenims.


„Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“

Švietimo ir mokslo ministerijos Švietimo aprūpinimo centras

Projektu siekiama pagerinti  ugdymo(si) kokybę mokyklose (progimnazijose ir pagrindinėse), modernizuojant fizinę ir socialinę mokyklų aplinką, t. y. kuriant mokinių ir mokytojų poreikius, šiandieninius ugdymo proceso reikalavimus atitinkančias edukacines erdves. Kadangi daugiau nei pusė visų šalies mokyklų gali būti priskiriamos tipinėms (pastatytoms pagal tuos pačius architektūrinius (techninius) projektus) mokykloms, t. y. jų erdvės, šių erdvių problemos yra tapačios, vadinasi, patalpų modernizavimo problemos gali būti sprendžiamos centralizuotai, bendrai. Todėl projekto įgyvendinimo metu bus sukurta modernios edukacinės erdvės vizija – parengta projektavimo užduotis, jos pagrindu parengti projektiniai pasiūlymai ir techniniai projektai mokyklų dalies edukacinių erdvių modernizavimui. Pagal parengtus techninius projektus bus rekonstruota/remontuota  mokyklų pasirinktos edukacinės erdvės, atliekant jose dalies patalpų rekonstrukciją/remontą ir aprūpinant būtina įranga bei baldais. Parengti projektiniai pasiūlymai ir techniniai projektai bus prieinami visoms to paties tipo mokykloms, t. y., esant finansavimo šaltiniui, mokyklos galės modernizuoti savo pastatus ir edukacines erdves pagal sukurtą modernios edukacinės erdvės viziją, pritaikius parengtą techninį projektą. Projekto nauda tenka ne tik modernizuotoms, bet ir visoms šalies mokykloms, statytoms pagal tipinius architektūrinius (techninius) projektus.

Kauno raj.,Kėdainių raj.,Klaipėdos miesto,Kauno miesto,Marijampolės,Šiaulių miesto


Greitosios medicinos pagalbos ir pacientų transportavimo paslaugų prieinamumo pagerinimas  sveikatos netolygumais pasižyminčiuose Lietuvos rajonuose

Lietuvos Respublikos sveikatos apsaugos ministerija

Projektas skirtas greitosios medicinos pagalbos ir pacientų transportavimo paslaugų efektyvumui ir prieinamumui didinti Sveikatos netolygumų mažinimo Lietuvoje 2014–2023 metų veiksmų plane nustatytose tikslinėse teritorijose. Pareiškėjas - Sveikatos apsaugos ministerija įsigys naujus A, B ir C tipo greitosios medicinos pagalbos automobilius (viso  72 vnt.), kuriuos perduos tikslinėse teritorijose esančioms sveikatos priežiūros įstaigoms.  Taip bus sudarytos sąlygos teikti efektyvesnes ir savalaikes, kokybiškas greitosios medicinos pagalbos paslaugas tikslinių teritorijų gyventojams traumų ir kt. išorinių priežasčių, galvos smegenų kraujotakos bei kraujotakos sistemos ligų atvejais.


Kogeneracinės elektrinės Visagino miesto CŠT sistemoje statyba

Uždaroji akcinė bendrovė "Visagino energija"

Projekto esmė – UAB „Visagino energija“ siekia Šiluminės katilinės teritorijoje adresu Katilinės g. 5, Karlų k. Visagino sav. pastatyti naują 1,25 MW elektros galios ir apie 6 MW šilumos galios didelio efektyvumo kogeneracinę biokuro elektrinę, tokiu būdu sumažinant priklausomybę nuo importuojamų gamtinių dujų kainų, mažinant šilumos vartotojams tiekiamos šilumos energijos kainų augimo tempą, mažinant išmetamų šiltnamio efektą sukeliančių dujų kiekius ir išlaikant centralizuotai tiekiamos šilumos sistemos konkurencingumą bei aukštą vartotojams tiekiamos paslaugos kokybę, patikimumą, įgyvendinant bendrovės strateginiuose planuose keliamus tikslus. UAB „Visagino energija“ numato įgyvendinti šį projektą 2021-2023 m. Projektas atitinka Europos Sąjungos ir Lietuvos Respublikos nustatytus energetikos vystymo prioritetus, kuriuose numatoma skatinti energijos gamybą iš vietinių ir atsinaujinančių energijos išteklių, akcentuojama kogeneracijos ir centralizuoto šilumos tiekimo svarba didinant atsinaujinančių energijos išteklių naudojimą ir energijos vartojimo efektyvumą. Planuojama, kad naujoji kogeneracinė elektrinė gamins apie 40 GWh šilumos energijos ir apie 8 GWh elektros energijos per metus. Šilumos gamyba kogeneracinėje elektrinėje dalinai pakeis šilumos gamybą esamuose katiluose, o šiltuoju metų laikotarpiu padengs visą Visagino CŠTS šilumos energijos poreikį, kas leis stabilizuoti šilumos kainą galutiniam vartotojui. Pagamintą elektros energiją (išskyrus sunaudojamą kogeneracinės elektrinės savoms reikmėms) planuojama parduoti rinkos sąlygomis pagal Lietuvos Respublikos teisės aktų reikalavimus, o jeigu bus sudaryta teisinė galimybė – panaudoti visų bendrovės objektų / gamybinių padalinių maitinimui, taip mažinant atitinkamų paslaugų savikainą, o tuo pačiu – ir kainą.


Prienų rajono savivaldybės teritorijos ir Prienų miesto bendrųjų planų koregavimas kraštovaizdžio ir gamtinio karkaso formavimo aspektais

Prienų rajono savivaldybės administracija

Projekto tikslas – užtikrinti kryptingą ir darnų kraštovaizdžio formavimą, Prienų r. sav. bendruosiuose planuose numatant kraštovaizdžio tvarkymo reglamentavimo kryptis, priemones ir apribojimus, užtikrinančius tinkamą kraštovaizdžio planavimą, naudojimą, apsaugą ir plėtrą, gamtinių, kultūrinių vertybių išsaugojimą.

Įgyvendinus projektą planuojama kraštovaizdžio ir (ar) gamtinio karkaso formavimo aspektais pakoreguoti Prienų r. sav. teritorijos bendrąjį planą. Atlikus koregavimą bus nustatytos kraštovaizdžio tvarkymo zonos pagal svarbiausius Prienų rajono teritorijos vystymo prioritetus, urbanistinio ir gamtinio karkaso plėtojimo interesus, bus pateikti tiksliniai formuojamo kraštovaizdžio bendrosios teritorinės struktūros optimalumo kokybės rodikliai. Koreguojamame Prienų r. sav. teritorijos bendrajame plane bus numatytos kraštovaizdžio tvarkymo reglamentavimo kryptys, siūlomos priemonės ir apribojimai, užtikrinantys kraštovaizdžio bendrąją ekologinę pusiausvyrą, gamtinio karkaso formavimą, gamtinių, kultūrinių vertybių ar kraštovaizdžio kompleksų išsaugojimą.

Prienų miesto bendrasis planas bus koreguojamas tais pačiais aspektais. Pakoregavus Prienų miesto bendrąjį planą bus nustatyti gamtinių teritorijų tvarkymo prioritetai, diferencijuotos gamtinio prioriteto teritorijos pagal jų naudojimo intensyvumą, išskirti intensyviai ir ekstensyviai naudojami želdynai, nurodyta visa gamtinė ir gamtinio prioriteto teritorijas jungiančio ekologinio kompensavimo tinklo teritorija. Koreguojamame teritorijų planavimo dokumente bus numatyti sprendiniai, kurie stiprins kraštovaizdžio ekologinio kompensavimo funkcijas, didins ekologinį Prienų miesto teritorijos stabilumą, kraštovaizdžio įvairovę, padės atsikurti natūralioms buveinėms, užtikrins gamtinio karkaso vientisumą, mažins kraštovaizdžio fragmentaciją, padės spręsti kitas problemas, susijusias su rizika, gresiančia aplinkai dėl klimato kaitos, intensyvios žemės ūkio veiklos, urbanizacijos.

Projekto įgyvendinimo metu nebus numatyti veiksmai, kurie turėtų neigiamą poveikį darnaus vystymosi principo įgyvendinimui.


Projektas “Profesinė reabilitacija“ bus įgyvendinimas kartu su 11 partnerių – 10 teritorinių darbo biržų ir Neįgalumo ir darbingumo nustatymo tarnyba prie Socialinės apsaugos ir darbo ministerijos. Projekto metu bus įgyvendinama profesinės reabilitacijos paslaugų teikimo veikla, kuri sieks šio fizinio rodiklio - 400 neįgaliųjų, kaip tai nustatyta Kriterijų apraše, bus įtraukti į profesinę reabilitaciją.
Projektas “ Profesinė reabilitacija“ sieks šio produkto rodiklio: neįgalieji, dalyvavę ESF remiamoje profesinės reabilitacijos programoje, – 400.
Projektas “ Profesinė reabilitacija“ šio rezultato rodiklių:
neįgalieji, kurie sėkmingai baigė ESF remiamas profesinės reabilitacijos programas, - 92 procentai arba 368 asmenys.
neįgalieji, kurie sėkmingai baigę profesinės reabilitacijos programą pradėjo dirbti, įskaitant savarankišką darbą, - 55 procentai arba 220 asmenų.
Neįgalieji, kuriems nustatytas profesinės reabilitacijos paslaugų poreikis, profesinės reabilitacijos metu galės atstatyti darbinius įgūdžius, profesinius gebėjimus,  įgyti arba/ir tobulinti kvalifikacijas ir/arba įgyti kompetencijų, jeigu tai reikalinga įsidarbinti laisvose darbo vietose ar pradėti dirbti savarankiškai. Užtikrinant paslaugų prieinamumą bei įvairovę, projekto dalyviai galės pasirinkti iš maždaug 13 šiuo metu veikiančių įstaigų, esančių arčiausiai gyvenamosios vietos, bei siūlančių apie 160 skirtingų formaliojo ir neformaliojo mokymo programų. Profesinės reabilitacijos programoje turės galimybę dalyvauti asmenys, turintys jutimo, psichikos, fizinę ar sutrikusio intelekto negalią. Lietuvos darbo biržos parengtas projektas „Profesinė reabilitacija“ prisidės prie nedirbančių neįgaliųjų prarastų darbinių įgūdžių, profesinių gebėjimų atstatymo ir/ar naujų kvalifikacijų įgijimo bei tokių asmenų užimtumo didinimo.

Projekte nebus numatyta apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti. Profesinės reabilitacijos programoje dalyvaus vyrai, moterys, kaimo gyventojai, įvairaus amžiaus neįgalūs asmenys, kurių galimybės sėkmingai įsitvirtinti darbo rinkoje bus didinamos visuose šalies regionuose nepriklausomai nuo lyties, rasės ar etninės kilmės, religijos ar tikėjimo, amžiaus, negalios ar seksualinės orientacijos. Projektas skatins nediskriminavimo dėl negalios principo įgyvendinimą, projekto lėšomis finansuojant profesinės reabilitacijos paslaugų teikimą visiems darbo biržoje užsiregistravusiems neįgaliesiems, kuriems nustatytas profesinės reabilitacijos poreikis. Numatyti aktyvūs veiksmai prisidės prie nediskriminavimo dėl negalios principo skatinimo. Teritorinių darbo biržų specialistai neįgaliuosius, registruotus teritorinėse darbo biržose, nuolatos informuos apie galimybes dalyvauti projekte. Taip pat teritorinėse darbo biržos organizuos informacinius renginius, skirtus neįgaliesiems. Renginių metu neįgalieji bus supažindinami su projekto veikla ir dalyvavimo galimybėmis. Teritorinių darbo biržų specialistai informaciją suteiks ir į renginius kvies visus neįgaliuosius, tiek turinčius jutimo, tiek psichikos, tiek fizinę ar sutrikusio intelekto negalią. Vienintelis kriterijus – neįgaliesiems turi būti nustatytas profesinės reabilitacijos poreikis.


Bendruomeninių vaikų globos namų steigimas ir vaikų dienos centrų tinklo plėtra Pasvalio rajono savivaldybėje

Pasvalio rajono savivaldybės administracija

Projekto įgyvendinimo metu bus įsteigti bendruomeniniai vaikų globos namai ir plėtojamas vaikų dienos centrų tinklas Pasvalio rajone. Bendruomeninių vaikų globos namų steigimui bus įsigyti: drabužių spintos, komodos, svetainės baldų komplektas, minkštų baldų komplektas, prieškambario baldų komplektas, vonios baldų komplektai, virtuvės baldų komplektas, biuro spinta, šaldytuvas, viryklė, indaplovė, gartraukis, skalbimo mašina, džiovyklė, kompiuteriai. Vaikų dienos centrų tinklo plėtrai bus atlikti patalpų (93,00 kv. m.), esančių adresu Kiemėnų g. 11, Kiemėnų k., Pasvalio r. sav. (įsteigiamas Kiemėnų vaikų dienos centras) ir patalpų (50,00 kv. m.), esančių adresu Žalioji g. 1, Namišių k., Pasvalio r. sav., (įsteigiamas Namišių vaikų dienos centras) remonto darbai . Siekiant efektyvaus šių centrų funkcionavimo, planuojama įsigyti reikalingus baldus ir įrangą: biuro baldų komplektus, sofas, sėdmaišius, stalus, kėdes,  darbo kėdes, projektoriaus ekranus, kompiuterius, daugiafunkcinius spausdintuvus.

Projekte nenumatomi apribojimai, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui, kaip tai nurodoma Aprašo 26 punkte. Projektas prisidės prie lyčių lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. numatomas aktyvus prisidėjimas prie universalaus dizaino principo įgyvendinimo.


Mokyklų aprūpinimas gamtos ir technologinių mokslų priemonėmis

Projektu siekiama padidinti bendrojo ugdymo mokyklų mokinių ugdymo kokybę ir pasiekimus, modernizuojant 1-8 klasių mokinių gamtos ir technologinių mokslų tiriamosios ir praktinės veiklos aplinką ir patį mokymo(si) procesą. Siekiant modernizuoti ne tik mokymo(si) aplinką ir išteklius, bet ir visą ugdymo procesą, projekto metu bus rengiamos metodikos, kurios padės taikyti įsigytas mokymo priemones ir įrangą atliekant įvairius eksperimentus, tyrimus, bandymus, laboratorinius darbus. Tikimasi, kad tai paskatins susidomėjimą gamtos ir technologiniais mokslais, didins šių mokslų potencialą bei būsimų technologijų ir gamtos mokslų specialistų skaičių. Įgyvendinus projektą, bus įsigyti gamtos ir technologinių mokslų mokymo priemonių ir įrangos komplektai  apie 700-tams šalies mokyklų, pagerintos mokymo(si) sąlygos apie 195700 mokinių, kurie mokosi pagal pradinio ir pagrindinio ugdymo programas.


Uždaroji akcinė bendrovė "Telšių vandenys"

Projektu sprendžiama problema - teikiamų nuotekų tvarkymo paslaugų efektyvumo ir kokybės atitiktis vandens srities plėtros 2017-2023 m. programos įgyvendinimo veiksmų plano reikalavimams.
Atsižvelgiant į šią probleminę situaciją yra inicijuojamas Projektas, kurio tikslas - užtikrinti efektyvesnį fosforo pašalinimą iš valomų nuotekų ir taip sumažinti vandens taršą iš sutelktos taršos šaltinių.
Projekto tikslui pasiekti numatomas šis uždavinys - modernizuoti ir išplėsti centralizuotą nuotekų tvarkymo sistemą Telšių rajone siekiant užtikrinti nepertraukiamas, patikimas ir kokybiškas nuotekų tvarkymo paslaugas.
Projekto tikslui ir uždaviniui pasiekti planuojama ši veikla – Telšių miesto nuotekų valymo įrenginių rekonstrukcija padidinant fosforo išvalymo efektyvumą.
Pagrindinė Projekto tikslinė grupė yra Telšių miesto gyventojai.
Numatomos Projekto investicijos prisidės prie Telšių rajono socialinės - ekonominės plėtros, gyventojų gyvenimo kokybės gerinimo, sveikatos, aplinkos išsaugojimo.


Investicijų projekto „Elektroninės sveikatos paslaugų ir bendradarbiavimo infrastruktūros informacinės sistemos plėtra“ (toliau - Projektas) skirtas įgyvendinti Elektroninės sveikatos paslaugų ir bendradarbiavimo infrastrūktors informacinės sistemos (toliau - ESPBI IS) plėtra.
Projekto tikslas – didinti ESPBI IS naudotojams sukurtų E. sveikatos sistemos priemonių naudojimo patrauklumą ir gebėjimus jomis naudotis, užtikrinant šių priemonių sklaidą, tinkamumą naudoti, integruoti E. sveikatos sistemos priemones į kasdienę specialistų veiklą.
Įgyvendinus projektą bus:
1. Padidintas ESPBI IS naudojimo patrauklumas modernizuojant egzistuojančius komponentus, sukuriant naujus funkcionalumus ir padidinant ESPBI IS greitaveiką;
2. Modernizuota ESPBI IS, sukuriant naujus procesus, susijusius nėščiųjų, gimdyvių ir naujagimių sveikatos duomenų tvarkymu, ambulatorinių slaugos paslaugų namuose teikimu ir e. recepto posistemės funkcionalumais;
3. Padidintas sveikatos priežiūros įstaigų hospitalinės informacinės sistemos integracijos su ESPBI IS ir asmens duomenų saugos brandos lygis.

Projektas nenumato projekto apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.


Molėtų rajono savivaldybės administracija

Molėtų raj. savivaldybės administracija įgyvendina visoms rajono šeimoms skirtą projektą „Kompleksinių paslaugų šeimai prieinamumo didinimas Molėtų rajono savivaldybėje“. Iš Europos Sąjungos struktūrinių fondų lėšų finansuojamo projekto tikslas– sudaryti sąlygas rajone gyvenančioms šeimoms gauti kompleksiškai teikiamas paslaugas, užtikrinant jų prieinamumą bei siekiant įgalinti šeimą įveikti iškilusius sunkumus ir krizes.
Projekto partneris BĮ Molėtų vaikų savarankiško gyvenimo namai įsteigs Bendruomeninius šeimos namus (Smilgų g. 4, Molėtuose), kuriuose dirbantis specialistas organizuos ir koordinuos paslaugų šeimai teikimą, identifikuos pagalbos reikalingas šeimas ir nukreips į tikslines grupes, individualias specialistų konsultacijas, teiks informaciją telefonu apie rajone teikiamas paslaugas, vykdomas programas.
Kiti projekto partneriai- VšĮ „Skudutiškio akademija“, VšĮ „Kaimynystės namai“, asociacija „Sprendimai šiandien"- projekto metu teiks psichosocialinę pagalbą šeimoms, kenčiančioms nuo priklausomybės ligų, bei tėvams (globėjams), patiriantiems emocinius sunkumus. Šeimos nariai, išgyvenantys traumuojančius įvykius, gaus mentorystės paslaugas. Pozityvios tėvystės įgūdžių mokymuose bus stiprinami tėvystės  gebėjimai, konsultuojamos besilaukiančios šeimos gimdymo, kūdikio priežiūros klausimais. Tėvams, kurie negeba taikiai susitarti vaiko priežiūros klausimais, bus siūloma mediatoriaus pagalba. Organizuojami šeimos finansų planavimo ir valdymo, sveikos gyvensenos įgūdžių, emocinio ir socialinio ugdymosi mokymai. Šeimų sietyne šeimos stiprins bendravimo, bendros veiklos gebėjimus.
Šeimoms, auginančioms vaikus nuo 3 metų iki mokyklinio amžiaus, užsiėmimų metu teikiama vaikų priežiūros paslauga. Projekto dalyviams bus kompensuojamos kelionės viešuoju transportu išlaidos į veiklų vietas.
Per 36 projekto įgyvendinimo mėnesius bus siekiama suteikti kokybiškas kompleksiškai teikiamas paslaugas 130 savivaldybės gyventojų.

Planuojamos projekto veiklos bus organizuojamos projekto partnerių patalpose, kurios pritaikytos negalią turintiems asmenisms. Esant poreikiui, projekto medžiaga bus pritaikyta regos ar kitą negalią turintiems asmenims. Projekto metu, įgyvendinant šeimos socialinių įgūdžių  ugdymo ir sociokultūrines paslaugas, planuojama mokymų programos„Šeimos galių stiprinimas“ moduliai, kuriuose bus sustiprintas  aplinkosaugos, lyčių lygybės ir lygių galimybių temų nagrinėjimas.


Kūrybinių industrijų (architektūra, projektavimas) įmonės Studija "Kopa", MB infrastruktūros gerinimas

Projekto tikslas įsigyti kompiuterinės technikos ir programinės įrangos. Šios priemonės bus skirtos tvarių pastatų ir interjerų projektavimui.

Samdomi darbuotojai vertinami pagal kvalifikaciją, o ne pagal lytį, politines ar religines pažiūras.

Moterims ir vyrams mokamos vienodos algos pagal jų kvalifikacijos lygį.


Bendruomeninių vaikų globos namų tinklo plėtra Plungės rajono savivaldybėje

Plungės rajono savivaldybės administracija

Siekiant sukurti tinkamas sąlygas, būtinas veiksmingam perėjimui nuo institucinės globos prie šeimoje ir bendruomenėje teikiamų paslaugų, t. y. plėsti naujų formų paslaugų infrastruktūrą, įgyvendinamas projektas, kurio metu numatoma  žemės sklype, adresu Gandingos g. 11B, Plungė, statyti naują vienaukštį namą, pritaikant jį bendruomenininių vaikų globos namų veiklai ir jame apgyvendinti 8 tėvų globos netekusius vaikus.

Statant naują namą BVGN veiklai jis bus pritaikytas žmonių su negakia reikmėms, vadovaujantis Statybos techniniame reglamente STR 2.03.01:2001 „Statiniai ir teritorijos. Reikalavimai žmonių su negalia reikmėms“, patvirtintame Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. Reikalavimai žmonių su negalia reikmėms“ patvirtinimo“ (toliau – STR reikalavimai žmonių su negalia reikmėms), ir kituose norminiuose statybos techniniuose dokumentuose nustatytais reikalavimais.
Pėsčiųjų takai projektuojami taip, kad žmonės su negalia (toliau – ŽN) galėtų jais laisvai ir saugiai judėti – pritaikomas jų plotis, nuolydis, danga, apšviečiama tamsiuoju paros metu. Numatoma automobilio stovėjimo vieta ŽN. Pagrindinis įėjimas į pastatą ir prieigos prie jo įrengiamos taip, kad ŽN nebūtų kliūčių savarankiškai patekti į pastato vidų. Pastate ŽN užtikrinama galimybė patekti į visas bendro naudojimo patalpas bei jiems skirtą kambarį, galimybė jomis naudotis ir laisvai judėti. Pastate visos ŽN pritaikytos patalpos, taip pat žmogui reikalingi buto įrenginiai bei baldai pritaikomi patogiam ŽN naudojimui. Durys pastato viduje įrengiamos be slenksčių.


Valstybinis mokslinių tyrimų institutas Fizinių ir technologijos mokslų centras

Inovatyvios chemijos centras (INOCHEM) - lokalizuota mokslinių tyrimų, eksperimentinės plėtros ir inovacijų (MTEPI) infrastruktūra aukštos pridėtinės vertės cheminėms medžiagoms ir technologijoms kurti ir tirti. Šiuo projektu siekiama išplėtoti atviros prieigos inovatyvios chemijos centro INOCHEM MTEPI infrastruktūrą, kuri sudarys sąlygas aktyviau vystyti aukšto lygio MTEP veiklą ir dalyvauti tarptautinių ir regioninių mokslinių tyrimų iniciatyvų projektuose, kurti inovatyvius, veiksmingus, pigius ir aplinkai draugiškus organinių komponentų sintetinimo mikrolygiu, optinių sluoksnių, membranų formavimo ir kitus susijusius metodus, taikomus biotechnologijos, elektronikos ir optoelektronikos mokslui ir pramonei. Kuriamiems naujiems aukštųjų technologijų gaminiams reikia vis aukštesnius reikalavimus atitinkančių šiuolaikinių medžiagų. Tačiau tam, kad būtų galima sukurti ir apibūdinti sudėtingos struktūros medžiagas, reikalinga unikali sintezės ir analizės MTEPI įranga. Projekto įgyvendinimo metu ketinama Fizinių ir technologijos mokslų centro (FTMC) ir Vilniaus universiteto (VU) laboratorijas aprūpinti reikiama MTEPI įranga, kuria bus galima šiuolaikiniais metodais sintetinti sudėtingos struktūros medžiagas, gauti jų sluoksnius, membranas ar dangas ir analizuoti susintetintų medžiagų rodiklius ir savybes.
Išplėtota inovatyvios chemijos MTEPI įranga naudosis FTMC ir VU tyrėjai, kiti Lietuvos ir užsienio tyrėjai (per atvirą prieigą), verslo įmonės, studentai (įgydami praktinių gebėjimų dirbti su MTEPI įranga). INOCHEM leis koordinuoti cheminiais tyrimais suinteresuotas Lietuvos mokslo ir studijų institucijas ir jų dalyvavimą tarptautiniuose tinkluose, palaikyti ryšį su kitų šalių universitetais, institutais ir pramonės įmonėmis, aktyviau dalyvauti tarptautinių ir regioninių iniciatyvų projektuose. Projektu išplėtotos MTEPI įrangos visuma įgalins aktyvesnį turimos MTEP infrastruktūros panaudojimą vystant Sumanios specializacijos prioritetines kryptis.


Funkcinės zonos Tauragė+ plėtros strategijos pirmaeilių veiksmų įgyvendinimas

Tauragės rajono savivaldybės administracija

Projektas yra skirtas įgyvendinti funkcinės zonos Tauragė+ plėtros strategijos pirmaeilius veiksmus. Funkcinės zonos strategijos parengimas yra bandomoji iniciatyva, kurią inicijavo Lietuvos Respublikos Vyriausybės kanceliarija, Vidaus reikalų ministerija, Finansų ministerija ir Centrinė projektų valdymo agentūra kartu su Tauragės apskrities savivaldybėmis. Funkcinės zonos Tauragė+ plėtros strategija parengta siekiant nustatyti kelioms savivaldybėms svarbius probleminius klausimus, kuriuos sprendimui reikia bendrų veiksmų, visų pirma skirtų užtikrinti gyventojų poreikius atitinkančių kokybiškesnių paslaugų prieinamumą ir geresnį darbo vietų pasiekiamumą. Šia iniciatyva siekiama paskatinti savivaldybes kartu su socialiniais partneriais ir bendruomenių atstovais ieškoti bendrų sprendinių siekiant efektyviau pritraukti investicijas ir teikti viešąsias paslaugas.
Projekto įgyvendinimo metu bus sukurta integruota regioninė viešojo transporto sistema ir įdiegta elektroninio bilieto sistema, rekonstruotos Jurbarko ir Pagėgių autobusų stotys, įsigyti 5 elektriniai autobusai. Taip pat bus pagerintas funkcinės zonos savivaldybių investicinis patrauklumas - įrengta ir modernizuota pramoninių teritorijų infrastruktūra Jurbarko, Pagėgių, Šilalės ir Tauragės miestuose, įrengta Tauragės pramonės rajono jungtis su magistraliniu keliu A12. Bus pagerintas paslaugų prieinamumas vyresnio amžiaus žmonėms ir vaikams turintiems specialiųjų poreikių.
Šių veiksmų įgyvendinimas sudarys galimybes ne tik kurti aukštesnės pridėtinės vertės darbo vietas, bet ir sudarys didesnes galimybes funkcinės zonos gyventojams rinktis ir/ar keisti darbo vietas, tokiu būdu sudarant prielaidas spartesniam nei vidutiniškai šalyje darbo užmokesčio augimui. Taip pat bus sukurta tvari regiono judumo sistema, sudaranti sąlygas pasiekti darbo vietas ir paslaugų teikimo vietas, o taip pat atliepiant į šiandienos poreikius bus pagerintas paslaugų prieinamumas specialiųjų poreikių turintiems asmenims.

Projektu prisidedama prie darnaus vystymosi principo įgyvendinimo ir numatyti veiksmai atitinka aprašo 27 punkto reikalavimus, kadangi:
- atnaujinant pastatus Bijotuose ir Pagėgiuose bus didinimas tvarkomų pastatų funkcionalumo, atnaujintos infrastruktūros (pastatų, patalpų) pritaikymas bendruomenės poreikiams (PFSA 27.2 p.);
- įrengiant pėsčiųjų ir dviračių takus Tauragės pramonės rajone bus vykdoma nemotorinio transporto tinklų, iš jų pėsčiųjų ir dviračių, eismui skirtos infrastruktūros plėtra (PFSA 27.6 p.);
- įrengiant Tauragės aplinkkelį ir mažinant transporto srautus miesto centre bus prisidedama prie darnaus judumo miesto plane nustatytų ekonominių, socialinių ir (arba) aplinkosauginių tikslų pasiekimo (PFSA 27.7 p.);
- įsigyjant netaršius elektrinius autobusus ir įrengiant elektrinių automobilių krovimo stoteles bus prisidedama  prie aplinkosauginių sąlygų funkcinėje zonoje gerinimo (PFSA 27.8 p.).


Vandentiekio ir nuotekų tinklų rekonstravimas Šiaulių mieste

Uždaroji akcinė bendrovė "Šiaulių vandenys"

Pagrindinės geriamojo centralizuoto vandens tiekimo ir nuotekų surinkimo sistemos problemos Šiaulių mieste susijusios su reikšmingai pasenusia ir susidėvėjusia geriamojo vandens tiekimo ir nuotekų tvarkymo infrastruktūra – vamzdynai yra pasenę, susidėvėję, dažnai įvyksta gedimų ir avarijų. Dėl vandentiekio avarijų patiriamos netektys tinkluose, o dėl nuotekų tinklų avarijų užteršiama aplinka. Gedimų ir avarijų likvidavimui patiriamos darbo ir materialinės sąnaudos, gyventojai patiria nepatogumų. Siekiant projekto tikslinės grupės – Šiaulių miesto gyventojų poreikių gauti kokybiškas nepertraukiamas centralizuotai tiekiamo geriamojo vandens ir nuotekų surinkimo paslaugas už priimtiną kainą ir poreikių nepajausti neigiamo poveikio dėl vandentiekio ir nuotekų tinklų avarijų likvidavimo, patenkinimo, planuojamu įgyvendinti projektu numatyta rekonstruoti esamus, labiausiai susidėvėjusius ir daugiausiai eksploatacinių problemų keliančius vandentiekio ir nuotekų tinklus Šiaulių mieste. Pagrindinės projekto alternatyvos atveju yra numatyta rekonstruoti 18,3 km vandentiekio tinklų ir 19,8 km nuotekų surinkimo tinklų Šiaulių mieste. Numatoma, kad rekonstruotuose vamzdynuose sumažės gedimų ir avarijų skaičius, bei jų likvidavimo išlaidų. Projekto metu sukurta infrastruktūra sudarys sąlygas teikti kokybiškas, nepertraukiamas centralizuotai tiekiamo geriamojo vandens ir nuotekų surinkimo paslaugas Šiaulių miesto gyventojams.


Amatų centro „Menų kalvė“ Druskininkuose įkūrimas

Projektu siekiama prisidėti prie Druskininkų m. gyvenimo kokybės ir aplinkos gerinimo, sudarant sąlygas gyventojų užimtumui didinti. Šis tikslas bus įgyvendintas rekonstruojant apleistą buvusios pirties pastatą, esantį adresu M.K. Čiurlionio g. 27, LT-66164 Druskininkai pritaikant jį amatų, kultūros ir edukacinei veiklai. Atlikus pastato rekonstrukciją bus  įrengtos  patalpos, kuriose galės veikti tapybos, tekstilės, keramikos, medžio drožybos, vitražo, kalvystės, vytelių pynimo, karpinių, akmentašystės, juvelyrikos dirbtuvės, galerija ir kitos ekspozicijų erdvės bei  būtinos (higienos, administracinės ir bendro naudojimo) patalpos.
Amatų centras sudarys sąlygas tautodailininkams, menininkams bei amatininkam susiburti po vienu stogu, kurti, organizuoti parodas ir pristatyti savo amatą visuomenei, vykdyti edukacines programas. Įgyvendinus projektą didės Druskininkų kurorte teikiamų aktyvaus laisvalaikio paslaugų spektras: amatininkai net tik rengtų parodas ir plenerus, bet ir aktyviai pristatytų savo amatą visuomenei bei vykdytų edukacines programas. Centre būtų rengiamos edukacinės amatų programos vaikams ir jaunimui, organizuojamos parodos ir renginiai, pažintinės amato demonstravimo programos kurorto svečiams.
Įrengus amatų centrą "Menų kalvė", didėjantis kurorte teikiamų paslaugų įvairumas bei kompleksiškumas teigiamai įtakos turistų srautų dinamiką bei mažins sezoniškumą. Šie veiksniai skatins naujų darbo vietų kūrimą  turizmo sektoriuje (apgyvendinimas, maitinimas, SPA ir kt.). Bus sukurtos papildomos darbo vietos bei sudarytos sąlygos plėtoti smulkųjį ir vidutinį verslą.

Projektas prisidės prie darnaus vystymosi principo įgyvendinimo:
• Jo metu bus regeneruojamas apleistas objektas;
• Atnaujinta infrastruktūra bus pritaikyta bendruomenės poreikiams, užimtumo galimybių didinimui, taip pat ir socialiai pažeidžiamiems asmenims;
• Objektas yra centrinėje miesto gatvėje šalia autobusų stotelės, kas skatins viešojo transporto priemonių naudojimą;
• Atnaujinta viešoji infrastruktūra bus pritaikoma naujoms veikloms, susijusioms su visuomenės švietimu ir gebėjimų ugdymu.

Projekte nėra numatyti numatyti apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.


Sveikatos priežiūros paslaugų prieinamumo gerinimas neįgaliesiems VšĮ Pakruojo ligoninėje

Šiuo metu į VšĮ Pakruojo ligoninę besikreipiantys judėjimo ar kitą negalią turintys pacientai susiduria su ligoninėje teikiamų sveikatos priežiūros paslaugų prieinamumo problema. Dėl 2 senų, nuolat gendančių ligoninėje eksploatuojamų liftų, dėl per aukštai įrengtų registratūros langelių, informacinių nuorodų, ženklinimo trūkumo ligoninėje yra apribotas savarankiškas fizinę ir kitokią negalią turinčių žmonių judėjimas įstaigoje, neužtikrinamas teikiamų sveikatos priežiūros paslaugų prieinamumas. Projekto tikslas - pagerinti fizinį VšĮ Pakruojo ligoninėje teikiamų sveikatos priežiūros paslaugų prieinamumą neįgaliesiems. Projekto metu planuojama atnaujinti 2 ligoninėje eksploatuojamus liftus taikant universalaus dizaino principą, siekiant vienodų visų lankytojų galimybių naudotis VšĮ Pakruojo ligoninės teikiamomis sveikatos priežiūros paslaugomis, pritaikyti Konsultacijų poliklinikos registratūrą patogiam neįgaliųjų aptarnavimui bei įrengti informacines nuorodas ir ženklus, padėsiančius lengviau orientuotis ligoninėje. Įgyvendinamu projektu siekiama pagerinti teikiamų sveikatos priežiūros paslaugų prieinamumą judėjimo ir kitą negalią turintiems pacientams, tokiu būdu prisidedant prie sveikatos netolygumų mažinimo Lietuvoje.

Numatomos įgyvendinti priemonės nurodytos projekto veiklų aprašyme paraiškos 6 dalyje.


VšĮ Garliavos pirminės sveikatos priežiūros centras sveikatos priežiūros paslaugų kokybės gerinimas, modernizuojant įstaigos infrastruktūrą

Viešoji įstaiga Garliavos pirminės sveikatos priežiūros centras

Kauno rajono savivaldybėje, siekiant laiku ir tinkamai užtikrinti pirminės asmens sveikatos priežiūros paslaugų prieinamumą ir jų kokybę, įgyvendinamas pirminės asmens sveiktos priežiūros įstaigos  - viešosios įstaigos Garliavos pirminės sveikatos priežiūros centras - projektas, skirtas Aprašo 12.1, 12.3 ir 12.4 numatytoms remiamoms veikloms įgyvendinti. Projektas skirtas pagerinti pirminės sveikatos priežiūros paslaugų kokybę ir padidinti šių paslaugų prieinamumą atliekant paprastojo remonto darbus ir įsigyjant įrangą, reikalingą vaikų ligų ir vyresnio amžiaus asmenų ligų profilaktikai, prevencijai ir ankstyvajai diagnostikai. Projekto įgyvendinimo metu bus atnaujinta įstaigos infrastruktūra: įsigyjama medicinos ir kompiuterinė įranga, atnaujinamos patalpos, įrengiamas pritaikymas neįgaliemsiems, įsigytos tikslinės transporto priemonės, reikalingos pirminės asmens sveikatos priežiūros paslaugų teikimui pacientų namuose. Tikimasi, kad Projekto naudą pajus 7217 Kauno rajono gyventojų.

Projekte nenumatomi apribojimai, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektas prisidės prie lyčių lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. numatomas aktyvus prisidėjimas prie universalaus dizaino principo įgyvendinimo:
• Patalpos bus apšviestos tolygiai, kad nekristų šešėliai, darbo paviršiai bus matiniai, kad nesusidarytų atspindžiai;
• Bus sudaryta galimybė reguliuoti/kontroliuoti patalpos apšvietimo lygį (t. y. įrengiami būvio, šviesos davikliai arba jungikliai atskiroms šviestuvų grupėms);
- Bus įrengti išėjimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtinto  Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 Statiniai ir teritorijos. Reikalavimai žmonių su negalia reikmėms patvirtinimo”, 142, 143 punktų reikalavimus.
- Įgyvendinant projektą dviejose ambulatorijose, kurias Garliavos PSPC disponuoja panaudos teise, bus įrengtas pandusas ir keltuvas. Įėjimas į pastatus bus įrengtas taip, kad žmonėms su negalia nebūtų kliūčių savarankiškai patekti į pastato vidų.


Pagrindinė problema, kuriai spręsti inicijuotas projektas „Variklinių transporto priemonių remonto praktinio mokymo centro plėtra“ – negalima teikti pakankamos apimties praktinio mokymo paslaugų logisto ekspeditoriaus, automobilių mechaniko, orlaivių remontininko, suvirintojo, automobilių elektromechaniko, automobilių kėbulų remontininko profesijų moksleiviams Kauno technikos profesinio mokymo centre. Pagrindinė priežastis, dėl kurios Kauno technikos profesinio mokymo centras negali prisidėti prie problemos sprendimo yra lėšų trūkumas.

Projekto tikslas: suteikti kokybišką praktinio profesinio mokymosi paslaugą Kauno technikos profesinio mokymo centro variklinių transporto priemonių remonto praktinio mokymo centre.

Projekto veiklos:
1) įrangos modernizavimas sektoriniame praktinio mokymo centre.
2) praktinio mokymo dirbtuvių orlaivių remontininkams rengti įrengimas.

Problemos sprendimo būdas – Kauno technikos profesinio mokymo centro veiklos efektyvumo didinimas gerinant mokymosi sąlygas - infrastruktūros modernizavimas ir aprūpinimas mokymo priemonėmis. Modernizavus Kauno technikos profesinio mokymo centro variklinių transporto priemonių remonto sektorinio praktinio mokymo centro patalpas, esančias Taikos pr. 127, Kaunas bei įsigijus specialią praktiniam mokymui skirtą įrangą, galima sukurti tinkamą ir modernią aplinką profesiniam mokymui bei vietoje pastato – stalių dirbtuvių įrengiant modernią aplinką orlaivių remontininkų rengimui. Atnaujinus vėdinimo įrangą Krėvės pr. 114 ir įsigijus būtiną įrangą variklinių transporto priemonių remonto praktinio mokymo centrui, būtų sukuriama palanki, inovatyvi ir patraukli mokymosi erdvė.

Projekto rezultatas:
- atnaujintas Variklinių transporto priemonių remonto praktinio mokymo centras.
- tiesioginę naudą iš įgyvendinamo investicinio projekto gaus Kauno technikos profesinio mokymo centro moksleiviai. 2017 m. spalio mėnesio duomenimis profesinio mokymo centre mokosi 1566 moksleiviai.

Projektas prisidės prie moterų ir vyrų lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimo.

Variklinių transporto priemonių remonto sektorinis praktinio mokymo centras bus įrengtas vadovaujantis galiojančiais Statybos techninio reglamento reikalavimais, todėl jis bus pritaikytas ir neįgaliesiems.

Mokymas pagal sektoriaus programas bus prieinamas vyrams ir moterims, jiems suteikiant valstybės pripažįstamą ir darbo rinkoje paklausią kvalifikaciją.

Mokymo procese technologinių kompetencijų ugdymas bus derinamas su savo ir kito vertės suvokimo bei pilietiškumo ugdymo elementais.

Mokymo paslaugoms esant prieinamoms visų amžiaus grupių (nuo 16 metų) asmenims, Variklinių transporto priemonių remonto sektorinis praktinio mokymo centre bus taikomos įvairios mokymo formos (dieninė, vakarinė, nuotolinis mokymasis ir kt.), tokiu būdu sukuriant galimybę pasirinkti kiekvienam palankiausias mokymosi sąlygas.

Teikiant mokymo paslaugas bus bendradarbiaujama su socialiniais/ekonominiais partneriais bei vykdoma visuomenės švietimo veikla. Šios priemonės yra reikšmingos skatinant vienodą dalyvavimą priimant sprendimus, kečiant diskriminuojantį požiūrį į moterų ir vyrų vaidmenis ekonominėje veikloje bei didinant bendrąjį supratimą antidiskriminacijos srityje.

Informacija, reikalinga projekto atitikčiai projektų atrankos kriterijams įvertinti, PFSA  2 priedas pridedamas (paraiškos 35 priedas).


Kompleksinių paslaugų Kretingos rajono šeimoms teikimas

Kretingos rajono savivaldybės administracija

Projektu  šeimoms, patiriančios tarpusavio bendravimo problemų ar išgyvenančios įvairias krizes, kurių sėkmingam sprendimui būtinas atitinkamą kvalifikaciją turinčio specialisto įsikišimas, bus teikiamos šios paslaugos:
- Paslaugų šeimai organizavimas, koordinavimas ir informacijos apie galimas paslaugas teikimas;
- Pozityvios tėvystės mokymai;
- Psichosocialinė pagalba;
- Šeimos įgūdžių ugdymas ir sociokultūrinės paslaugos;
- Mediacijos paslaugos;
- Vaikų priežiūros paslaugos kitų paslaugų teikimo metu;
- Pavėžėjimo paslaugos asmenims, kurie neturi galimybės pasiekti paslaugų teikimo vietos.
Bendruomeninių šeimos namų funkciją vykdys Kretingos socialinių paslaugų centras, už kitų veiklų vykdymą bus atsakinga konkurso būdu atrinkta nevyriausybinė organizacija – VšĮ Šv. Antano dienos centras.
Planuojama, kad paslaugos bus suteiktos 300 asmenų.

Projekto veiklomis bus aktyviai prisidedama prie darnaus vystymosi principo įgyvendinimo.

Projektas prisidės prie moterų ir vyrų lygybės principo įgyvendinimo, nes bus sudarytos sąlygos veiklose dalyvauti visiems asmenims nežiūrint lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos. Jei bus poreikis projekto veiklos bus organizuojamos patalpose, prieinamose judėjimo, regos ar kitą negalią turintiems asmenims, medžiaga buspritaikyta regos ar kitą negalią turintiems asmenims, užtikrintas vertimas į gestų kalbą.


Energetikos sektorinio praktinio mokymo centro  plėtra

Žengiant į artėjančią ketvirtosios industrinės revoliucijos realybę yra nepaprastai svarbu stiprinti profesinio mokymo centrų infrastruktūrą, kurie atliepia būtent šias jau dabar vykstančias tendencijas, kurios gamybos procese integruoja skaitmeninius ir fizinius procesus. Visagino technologijos ir verslo profesinio mokymo centras stengiasi lanksčiai ir operatyviai reaguoti į ekonominius ir socialinius iššūkius, siekiant patinkinti esamus ir būsimus regiono ir šalies pramonės poreikius. Taipogi vadovaujantis Lietuvos Darbo Biržos statistikos duomenimis, Utenos regione paklausiausių profesijų darbuotojų su profesine kvalifikacija poreikis viršija pasiūlą, todėl mokymosi sąlygų gerinimo jaunimui ir suaugusiems poreikis, atsižvelgiant į didėjantį stojančiųjų į profesines mokyklas skaičių, išliks aktualus Visagine ir Utenos regione.
Projekto problema - negalima teikti pakankamos apimties praktinio mokymo paslaugų profesinio centro moksleiviams Energetikos sektorinio praktinio mokymosi profesinėje srityje Visagino technologijos ir verslo profesiniame mokymo centre. Problemos sprendimo būdas - mokymosi sąlygų gerinimas jaunimui ir suaugusiems  Energetikos sektorinio praktinio mokymo centre Visagino technologijų ir verslo profesinio mokymo centre.
Suremontavus ir įrengus 6 bendrabučio aukštus, įsigijus reikiamus mokomosios įrangos komplektus energetikos praktinio mokymo sektoriuje sustiprintos jau esamos mokymo programos ir sukurta naujų, taip užtikrinant aukštos kokybės mokymosi sąlygas jaunimui ir suaugusiems Visagino technologijos ir verslo profesinio rengimo centre.
Tiesioginę naudą iš įgyvendinamo investicinio projekto gaus Visagino technologijos ir verslo profesinio mokymo energetikos sektoriaus mokiniai.

Projekto metu nebus  numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Įgyvendintas projektas prisidės prie lyčių lygybės principo įgyvendinimo ir skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą. Pažymima, jog projektui netaikomi formalieji PFSA reikalavimai išdėstyti 25.1 ir 25.2 punktuose ir jų papunkčiuose, kadangi nei vienos projekto alternatyvos atveju, kaip numato to paties aprašo 25 punktas, bendrabučio pastato remontas nesudaro 580.000 eurų sumos, o kitų pastatų bendra remonto sąmata neviršija 452.000 eur sumos.


„Pilviškių „Santakos“ gimnazijos ikimokyklinio ugdymo pastato  modernizavimas“

Vilkaviškio rajono savivaldybės administracija siekia įgyvendinti proejktą "Pilviškių „Santakos“ gimnazijos ikimokyklinio ugdymo pastato  modernizavimas". Projektu planuojama padidinti ikimokyklinio ugdymo paslaugų prieinamumą, efektyvumą ir kokybę Pilviškių „Santakos“ gimnazijos ikimokyklinio ugdymo skyriuje.
Projektas bus įgyvendinamas Pilviškių „Santakos“ gimnazijos ikimokyklinio ugdymo skyriuje, Pilviškių miestelyje, Vilkaviškio rajono savivaldybėje  ir susidės iš tokių veiklų: Pilviškių „Santakos“ gimnazijos ikimokyklinio ugdymo skyriaus patalpų rangos darbai ir kokybiškam ugdymui būtinos įrangos bei baldų  įsigyjimas.
Projekto įgyvendinimu siekiami rezultatai: 1.1) atnaujinta 1 ikimokyklinio ir priešmokyklinio ugdymo mokykla; 1.2) sukurtos 34 naujos ikimokyklinio ugdymo vietos; 1.3) atnaujintos 3 ikimokyklinio ir/ar priešmokyklinio ugdymo grupės.
Projektu siekiami kokybiniai rezultatai: padidintas ikimokyklinio ir priešmokyklinio ugdymo prieinamumas, bus sukurtos modernios, kūrybiškumą ir savireguliaciją skatinančios edukacines erdvės.


Profesijos ir suaugusiųjų mokytojų kvalifikacijos tobulinimo sistemos plėtra

Kvalifikacijų ir profesinio mokymo plėtros centras

Projekto tikslas – didinti profesinio ir suaugusiųjų mokymo kokybę plėtojant profesinio mokymo įstaigų ir suaugusiųjų mokymo įstaigų mokytojų kvalifikacijos tobulinimo sistemą, stiprinant profesinio mokymo įstaigų mokytojų ir suaugusiųjų mokymo įstaigų mokytojų (andragogų) socialines, dalykines, didaktines ir bendrąsias kompetencijas.
Tikslinė grupė – profesinio mokymo įstaigų mokytojai ir suaugusiųjų mokymo įstaigų mokytojai (andragogai).
Projekto metu bus organizuojami sektorinių praktinio mokymo centrų atstovų mokymai, kurie suteiks / padidins darbuotojų kompetencijas, reikalingas kryptingai centrų veiklai užtikrinti. Numatomas apmokytų asmenų skaičius – 100 asmenų. Gerinant sektorinių praktinio mokymo centrų plėtros planavimą, bus sukurti kryptingi veiklos plėtojimo planai. Siekiant įgyti gerosios tarptautinės patirties, profesinio mokymo įstaigų mokytojams ir suaugusiųjų mokymo įstaigų mokytojams (andragogams) bus organizuojamos kvalifikacijos tobulinimo stažuotės užsienyje. Siekiant tobulinti profesinio mokymo įstaigų darbuotojų kvalifikaciją, bus organizuojami profesinių mokyklų mokytojų (700 asmenų) bei profesinio mokymo metodinių komisijų narių (20 asmenų) mokymai. Andragogų mokymosi poreikiams patenkinti, projekto metu numatyta apmokyti 193 andragogai. Taip pat numatoma surengti 4 teminius nacionalinio lygmens mokymus (konferencijas).
Rezultatai: profesinio mokymo įstaigų mokytojai ir suaugusiųjų mokymo įstaigų mokytojai (andragogai) įgis ir / arba patobulins profesinei veiklai reikalingas andragogines, didaktines, socialines, dalykines ir bendrąsias kompetencijas. Įgytos žinios padidins profesinio ir suaugusiųjų mokymo kokybę ir jo patrauklumą tarp šalies gyventojų. Tobulinant sektorinių centrų atstovų kvalifikaciją bus efektyviau išnaudojamas sektorinių praktinio mokymo centrų potencialas.


Pasirengimas bendrųjų funkcijų viešajame sektoriuje konsolidavimui

Lietuvos Respublikos Vyriausybės kanceliarija

Projektu siekiama tinkamai pasirengti bendrųjų funkcijų konsolidavimui viešajame sektoriuje. Projekto įgyvendinimo metu bus pasirengta I-jam bendrųjų funkcijų konsolidavimo etapui ir nustatos sekančių konsolidavimo etapų trukmė, apimtys ir kaštai.


Fondų fondas „Verslo finansavimo fondas, finansuojamas iš Europos regioninės plėtros fondo“

UŽDAROJI AKCINĖ BENDROVĖ "INVESTICIJŲ IR VERSLO GARANTIJOS"

Fondų fondo „Verslo finansavimo fondas, finansuojamas iš Europos regioninės plėtros fondo“ tikslas – įgyvendinant Veiksmų programą, padidinti šalies verslumo lygį, mažinti nedarbą ir prisidėti prie šalies ekonominio augimo. Įgyvendinant projektą bus sukurtos finansinės priemonės, kuriomis siekiama skatinti įmonių investicijas į naujų gamybos technologinių linijų įsigijimą ir įdiegimą, esamų gamybos technologinių linijų modernizavimą, įmonės vidinių inžinerinių tinklų, kurių reikia naujoms gamybos technologinėms linijoms diegti ar esamoms modernizuoti, įrengimą, modernių ir efektyvių technologijų diegimą paslaugų sektoriuose, taip pat užtikrinti šių gamybos ir paslaugų teikimo pajėgumų veikimą, taip pat finansinės priemonės, skirtos palengvinti smulkiojo ir vidutinio subjektų, vykdančių arba ketinančių vykdyti mokslinių tyrimų ir eksperimentinės plėtros ir inovacijų veiklas, priėjimą prie finansavimo šaltinių, taip pat įgyvendinamas smulkiojo ir vidutinio verslo poreikius atitinkančių finansavimo modelių rėmimas, kuris leistų užtikrinti finansinių šaltinių prieinamumą verslui, ypatingą dėmesį skiriant naujam verslui. Įgyvendinus iš projekto lėšų finansuojamas finansines priemones, kurios apims paskolas, portfelines garantijas paskoloms ir lizingui, skirtas smulkiojo ir vidutinio verslo subjektams, taip pat rizikos kapitalo investicijas į įmones, planuojama paremti daugiau nei 1400 įmonių ir fizinių asmenų, vykdančių verslą.


Socialinių paslaugų plėtra Kupiškio mieste socialinę atskirtį patiriantiems žmonėms

Projekto įgyvendinimo metu numatoma esamų socialinių paslaugų plėtra bei naujų organizavimas VšĮ Kupiškio dekanato „Caritas“ veikloje.  Numatoma organizuoti karštą maitinimą 1-2 kartus per dieną (darbo dienomis 10 mėnesių) socialinę atskirtį patiriantiems žmonėms – šios veiklos įgyvendinimui numatoma sutvarkyti/įrengti virtuvę ir tualetą „Caritas“ patalpose bei įsigyti reikiamus baldus, įrangą, įrankius ir indus maisto gaminimui bei pateikimui. Vykdant maitinimo organizavimą numatoma pirkti maisto produktus, iš kurių bus gaminami patiekalai socialinę atskirtį patiriantiems žmonėms. Siekiant užtikrinti tinkamą tikslinės grupės integraciją numatoma įsigyti darbo priemones bei organizuoti dienos užimtumo veiklas, kurių rezultate taip pat bus sukuriama nauda visuomenei (žolės pjovimas, grėbimas, lapų grėbimas, sniego kasimas, malkų pjovimas, skaldymas, miesto viešųjų erdvių tvarkymas). Kadangi socialinę atskirtį patiriantys asmenys negali sau užtikrinti asmeninės higienos, todėl numatoma sudaryti sąlygas šiems žmonėms išsiskalbti drabužius įsigyjant skalbimui reikalingą buitinę techniką. Tikimasi, jog įgyvendinamas projektas padidins Kupiškio miesto bendruomenės narių socialinę integraciją.


Asmenų, priklausomų nuo psichoaktyviųjų medžiagų, socialinė integracija (toliau - Projektas)

Narkotikų, tabako ir alkoholio kontrolės departamentas

Projekto esmė - asmenų, priklausomų nuo psichoaktyviųjų medžiagų vartojimo,  psichologinė bei soacialinė reabilitacija, teikiant trumpalaikės socialinės globos paslaugas, kaip tai nustatyta Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, 17.2 punkte. Projekto tikslas – padėti asmenims, priklausomiems nuo psichoaktyviųjų medžiagų vartojimo, integruotis į darbo rinką, siekiant išvengti jų socialinės atskirties.Projekto pagrindinė veikla – priemonių ir paslaugų, skatinančių asmenų, priklausomų nuo psichoaktyviųjų medžiagų vartojimo, įsitraukimą į darbo rinką įgyvendinimas.

Projekto partneriai teiks psichologinės ir socialinės reabilitacijos paslaugas visiems Lietuvos gyventojams, nepriklausomai nuo savivaldybės, kurios teritorijoje paslaugų gavėjas gyveno anksčiau.

Psichologinės ir socialinės reabilitacijos paslaugos teikiamos neatsižvelgiant į paslaugų gavėjo rasę, lytį, tikėjimą ir tautybę.


MASTER-PRO Darbinėje veikloje įgyjamų aukšto meistriškumo kvalifikacijų posistemės modelio sukūrimas

Viešoji įstaiga "Stebėsenos ir prognozių agentūra"

Projektu siekiama sukurti Lietuvoje sąlygas formuoti, pripažinti ir įteisinti aukšto meistriškumo kvalifikacijas, įgyjamas darbo veikloje . Tuo tikslu bus kuriamas  darbo veikloje įgyjamų aukšto meistriškumo kvalifikacijų posistemės modelis ir bazinės jo multiplikavimo prielaidos, užtikrinančios tolesnį šios posistemės veikimą įvairiuose ūkio sektoriuose.

Projekte bus atliktas aukšto meistriškumo kvalifikacijų posistemės diegimo galimybių  tyrimas ir parengtas teorinis modelis, sukurti aukšto meistriškumo kvalifikacijų posistemės metodiniai instrumentai ir multiplikavimo prielaidos, sudarytos aukšto meistriškumo kvalifikacijų posistemės modelio prieinamumo sąlygos.

Projekto metu sukurti produktai sudarys galimybę  darbdavių organizacijoms perimti užsienio šalių praktiką, sukurti sektorines kvalifikacijų, įgyjamų ne formaliame mokyme, bet darbinėje praktikoje, posistemes, integruotas į šalies ir Europos sąjungos kvalifikacijų sistemas. Tokios sektorinės posistemės sudaro galimybę patiems darbdaviams formuoti reikalavimus aukšto meistriškumo kvalifikacijoms bei nustatyti darbinėje veikloje įgytų kompetencijų  vertinimo bei pripažinimo mechanizmus.


Komunalinių atliekų tvarkymo infrastruktūros plėtra Visagino savivaldybėje

Projektą įgyvendinti paskatino tai, kad nors Visagino savivaldybėje nuo 2014 m. sausio 1 d. įdiegta konteinerinė komunalinių atliekų tvarkymo sistema ir gyventojai, gyvenantys daugiabučiuose gyvenamuosiuose namuose, kuriuose neįrengtos ar neeksploatuojamos šiukšlių išmetimo šachtos, susidarančias atliekas privalo šalinti į arčiausiai jų daugiabučio gyvenamojo namo esantį kolektyvinį pusiau požeminį atliekų surinkimo konteinerį, o antrines žaliavas – į šalia pastatytus laikinus antžeminius konteinerius, komunalinių atliekų tvarkymas yra didelė problema savivaldybės administracijai.
Pagrindinė problema – nėra užtikrintas tinkamos, saugios aplinkai ir žmonėms, ekonomiškos atliekų tvarkymo paslaugos teikimas, nes nėra tinkamai įrengtų konteinerių aikštelių. Kad Visagino savivaldybės miesto teritorijoje nebaigtos įrengti konteinerių aikštelės atitiktų privalomus reikalavimus turi būti: įrengti privažiavimai prie 10 aikštelių; atliktas kietos dangos su nuolydžiais įrengimas, pastatyti šiuolaikiški ir reikalavimus atitinkantys konteineriai.
Projekto tikslas - išplėsti Visagino savivaldybės teritorijoje egzistuojančią komunalinių atliekų tvarkymo sistemą, kad būtų skatinamas ir užtikrinamas komunalinių atliekų rūšiavimas taip mažinant į sąvartynus patenkančių atliekų kiekį, uždavinys - sukurti tinkamą komunalinių atliekų tvarkymo infrastruktūrą.
Projekto tikslinė grupė - Visagino miesto gyventojai - virš 20 tūkst.
Projekto rezultatas - įgyvendinus projektą bus išplėsta ir modernizuota dabartinė KA tvarkymo sistema Visagino savivaldybėje. Bus įrengtos 40 tesės aktus atitinkančios konteinerių aikštelės miesto teritorijoje, įsigyta ir įrengta 130 antrinių žaliavų surinkimo konteinerių: 40 popieriaus / kartono atliekoms, 40 stiklo atliekoms, 40 plastiko atliekoms.

Projektoo įgyvendinimu siekiama užtikrinti regionu darnų vystymą, prisidėti prie ekologinių problemų sprendimo, sukrti saugiau ir patrauklias gyvenimo sąlygas ir pan.
Projekto metu įrengus visas normas atitinkančias, patogias ir estetiškai patrauklias komunalinių atliekų surinkimo kontenerių aikšteles savivaldybės gyventojai bus skatinami tinkamai rušiuoti atliekas.


Draugiškų aplinkai viešojo transporto priemonių įsigijimas Mažeikių mieste

Mažeikių rajono savivaldybės administracija

Teikiamo projekto tikslas – pagerinti viešuoju (miesto ir priemiestinio) transportu teikiamų paslaugų kokybę Mažeikių rajono savivaldybėje ir taip paskatinti gyventojus labiau naudotis viešuoju transportu. Projekto tikslinė grupė – tai projekte nagrinėjamais maršrutais keliaujantys asmenys.
Mažeikių rajono savivaldybėje viešojo keleivių pervežimo pajėgumai neatitinka šiuolaikinės visuomenės poreikių. Šiuo metu susisiekimo paslaugas Mažeikių mieste ir priemiesčiuose vykdo UAB „Mažeikių autobusų parkas“. Didžioji dalis iš 60 Mažeikių autobusų parkui priklausančių viešojo transporto priemonių yra fiziškai ir morališkai pasenusios, nesaugios darbuotojams ir keleiviams. Visiems autobusams naudojamas dyzelinis kuras, todėl labai teršiama aplinka tiek dėl naudojamo kuro rūšies, tiek dėl susidėvėjusių, senų modelių transporto priemonių.
Įgyvendinant projektą numatoma įsigyti 2 naujus, ekologiška energija – elektra varomus iki 29 keleivių talpinančius, neįgaliųjų asmenų poreikiams pritaikytus autobusus, kurie padidins viešojo transporto patrauklumą, saugumą, patikimumą (nauji, kokybiški autobusai) bei prisidės prie oro taršos mažinimo Mažeikių mieste ir aplinkinėse teritorijose (skatins didesnį viešojo transporto naudojimą, kas savaime mažina aplinkos taršą palyginti su asmeniniu transportu po vieną - kelis asmenis, autobusai naudos mažiau aplinką teršiantį kurą – elektrą, palyginti su šiuo metu viešajame transporte naudojamu dyzeliu).

Projektu bus prisidedama prie universalaus dizaino principo įgyvendinimo, numatoma įsigyti 2 naujus, ekologiška energija – elektra varomus iki 29 keleivių talpinančius, neįgaliųjų asmenų poreikiams pritaikytus autobusus:
-bus įrengta ne mažiau kaip 16 sėdimųjų vietų keleiviams vežti, iš jų bent 1 vieta neįgaliesiems / specialiųjų poreikių turintiems žmonėms su vežimėliu (su tvirtinimo diržais, bėgeliais ar kita vežimėlio tvirtinimo įranga); bendras įrengtų sėdimųjų ir stovimųjų vietų skaičius bus ne mažesnis kaip 20;
-bus aprūpinta neįgaliesiems / specialiųjų poreikių turintiems žmonėms pritaikytais vairuotojo informavimo apie išlipimą mygtukais ir specialiu piktograminiu žymėjimu (transporto priemonės išorėje ir viduje);
-neįgaliųjų su vežimėliais / specialiųjų poreikių turinčių žmonių įlaipinimas / įvažiavimas ir išlaipinimas / išvažiavimas numatytas per šonines (ne galines) duris;
-keleivių įlipimo / išlipimo pakopos ir grindų briaunos pažymėtos ryškiu kontrastiniu žymėjimu;
-transporto priemonė ar jos dalis, kurioje neįgalieji / specialiųjų poreikių turintys žmonės su vežimėliu įlaipinami / išlaipinami, bus žemagrindė.
Taip pat bus prisisdedama prie darnaus vystymosi principo: numatoma įsigyti 2 naujus, ekologiška energija – elektra varomus autobusus. Taip bus prisidedama prie oro taršos mažinimo Mažeikių mieste ir aplinkinėse teritorijose (bus skatinamas didesnis viešojo transporto naudojimas, kas savaime mažins aplinkos taršą palyginti su asmeniniu transportu po vieną - kelis asmenis, autobusai naudos mažiau aplinką teršiantį kurą – elektrą, palyginti su šiuo metu viešajame transporte naudojamu dyzeliu).


Uždaroji akcinė bendrovė "Plungės kooperatinė prekyba"

UAB „Plungės kooperatinė prekyba“ priklauso „Vičiūnų grupei“, kuri yra didžiausia surimi produktų gamintoja pasaulyje. Įmonės gamykloje gaminami maisto produktai iš surimio (krabų lazdelės, krabų mėsa, baitai, čanksai, krabų žnyplės ir kt.). UAB „Plungės kooperatinė prekyba“ gaminamų produktų šiandien galima įsigyti daugiau nei 35 pasaulio šalyse.
Pagrindinė šiuo projektu sprendžiama problema – rinkoje ir Įmonėje trūksta specialistų, kurie galėtų ne tik vykdyti technologinio proceso priežiūrą, bet ir aptarnauti, techniškai prižiūrėti bei taisyti specifinius maisto pramonės įrenginius. Projekto metu numatoma apmokyti 80 įmonės darbuotojų pagal šiam projektui parengtą Neformaliojo mokymo programą, suteikiant jiems dalį Elektros įrenginių įrengimo ir eksploatavimo elektromonterio kvalifikacijos.
Neformaliosios mokymo programos teorinę dalį sudarys licenzijuoto profesinio mokymo tiekėjo dėstomos „Elektros įrenginių įrengimo ir eksploatavimo elektromonterio“ profesinio mokymo programos (valstybinis kodas 262071302)  dalis. Mokymai organizuojami pameistrystės būdu, kai įmonės darbuotojai daugiau kaip 70 proc. laiko praleidžia praktiškai mokydamiesi darbo vietoje (gamykloje). Darbuotojas, įgijęs kvalifikaciją turės kompetencijas atlikti operatorius techniko funkcijas ir bus atsakingas už įrangos gedimų prevenciją, techninę įrenginių priežiūrą ir tinkamą eksploatavimą, įrenginių remontą.
Projekto tikslas – užtikrinti pakankamą  kvalifikuotų specialistų skaičių įmonėje sudarant galimybes darbuotojams įgyti kvalifikacijos dalį pameistrystės būdu.
Projekto rezultatai – apmokyti 80 įmonės darbuotojų suteikiant jiems dalį Elektros įrenginių įrengimo ir eksploatavimo elektromonterio kvalifikacijos. Numatoma, kad visi darbuotojai po apmokymo ir egzamino išlaikymo bus įdarbinti Įmonėje Operatoriaus – techniko pareigybėje.

Projekto metu nebus atlikta veiksmų, kurie turėtų neigiamą poveikį darnaus vystymosi principo įgyvendinimui:
Socialinėje srityje: Projektas prisideda prie kokybiškų darbo vietų kūrimo ir užimtumo didinimo. Dėl projekte vykdomų mokymų  bus didinama darbuotojų kompetencija, keliama jų kvalifikacija. Projekte dalyvaujantys mokytojai taip pat įgis praktykos mokymuose, kas paskatins jų pačių kompetencijų augimą ir motyvaciją,  socialinio statuso įtvirtinimą ir socialinės atskirties mažinimą.
Ekonomikos srityje: mokymų programa padės minimaizuoti prastovas, todėl didės įmonės konkurencingumas.
Regionų vystymuisi: įmonė įsikūrusi Tauragės apskrityje ir yra vienas iš didžiausių darbdavių. Kvalifikuotų darbo vietų kūrimas turės teigiamą įtaką regiono vystymuisi.

Projekte nebus apribojimų, kurie turėtų neigiamą poveikį lyčių lygybės ir lygių galimybių principo įgyvendinimui, bus sudarytos vienodos dalyvavimo projekte ir naudojimosi projekto rezultatais galimybės.Projekto įgyvendinimo metu mokymų programa  bus prieinama visiems besimokantiems asmenims, nediskriminuojant jų dėl lyties, amžiaus, religinių įsitikinimų, rasės, etninės kilmės, seksualinės orientacijos bei kitų veiksnių.